Tot ens costa massa, per Antonio Franco\nTot ens costa massa\nPatim una gran debilitat i fragilitat democràtica. Això s'exterioritza contínuament, i el cas de Franco n'ha sigut un exemple més\n31 de d’octubre del 2019. 14:32\nLa gent seriosa de tot el món considera que hem trigat massa a treure Franco del Valle de los Caídos. A més de dictador colpista va ser, tècnicament parlant, un criminal, un lladre i un agressor dels drets humans dels seus conciutadans. No mereixia un enterrament d’honor. Però han passat moltes dècades des de la seva mort i aquí ha faltat la normalitat democràtica suficient per efectuar abans aquest gest, que s’ha fet amb correcció i sense cap deix de venjança. L’opinió pública internacional s’ha quedat de pedra quan en ple 2019 ha sentit el sarcasme de gent que deia que no calia tanta pressa i cançonetes assegurant que fer-ho reobria les ferides dels vencedors de la guerra civil i que era, fins i tot, una profanació. No ha entès, així mateix, que se suportés sense resposta el cinisme desvergonyit de la família Franco, que va arribar a intentar colar en l’acte una bandera feixista. Els espanyols podem explicar a aquests estrangers que aquesta família viu psicològicament crescuda per la impunitat amb què se’ls deixa menjar i lluir –a nets i besnets– amb els diners i els béns amuntegats per l’anomenat ‘caudillo’, que en realitat només va guanyar honradament el seu sou com a militar.\nEl cas de Franco és només un exemple més. Aquí tot el que està relacionat amb l’esperit de les llibertats li costa massa al nostre poble, molt castigat al llarg de la història i sempre maltractat pel poder polític i els seus tradicionals aliats del món eclesial i la justícia subordinada. En l’aire que respirem hi sura molt temor. Hi ha covardia dels líders i covardia col·lectiva, com en aquest cas, però la definició més precisa del que vivim és que patim una gran debilitat i fragilitat democràtica. Això s’exterioritza contínuament.\nUn exemple recent del que descric el vam tenir en la nostra incapacitatd’organitzar una veritable aliança progressista tot i que existien els escons parlamentaris necessaris per construir-les. Però va avortar. Crec que va ser decisiva la por de molestar el pensament conservador en qüestions com el replantejament territorial (quan l’actual ha quedat curt), la modernització de la justícia (desplaçant d’una vegada les famílies i clans que la controlen des del règim anterior) i el canvi dels paràmetres econòmics i laborals per fer polítiques diferents després que l’‘austericidi’ ens han portat a consolidar més desigualtats que mai.\nAquí tot ens costa massa. Un altre exemple: a la Catalunya actual ja és impossible intentar definir i diferenciar el que és i no és violència. Això arriba a l’extrem que els directors d’orquestra d’un moviment essencialment pacifista es permeten estimular-la i considerar-la positiva sense que el seu propi món s’hi rebel·li.\nIndependència de Catalunya Exhumació de Franco Elisenda Paluzie\nMeitat de mandat per a Colau\nSuperlliga: una altra guerra del capitalisme salvatge


NOTÍCIES – Pàgina 37 – Col·legi Frangoal – Castelldefels\nHem plantat una olivera\nEl 30 de Gener és el dia de la Pau. Nosaltres, els delegats verds, hem aprofitat aquesta data per plantar una olivera, arbre que a Europa és el símbol de la Pau. Esperem que creixi forta, de la mateixa manera que ho desitgem per a la Pau al món. Delegats verds\nA primera hora, els més matiners i matineres d’Educació Infantil i Primària arriben a l’escola amb molta energia, ganes de jugar i trobar-se amb els companys i companyes en un espai relaxat i ple de vivències. Us esperem a partir de les 7:30.\nDia Escolar per la No-violència I la Pau (DENIP) El dia 30 de gener celebrem el Dia Escolar la No-violència I la Pau (DENIP). La data pren l’aniversari de la mort del Mahatma Gandhi com a punt de partida i busca el compromís de les comunitats educatives per a una educació en la no-violència i […]\nApadrinament lector 1r i 6è\nAquest nou trimestre s’han tornat a retrobar els padrins i les padrines de 6è amb els fillols i filloles de 1r. Hem aprofitat l’escalfor del sol per poder gaudir de la lectura a l’aire lliure. Aquí us deixem un petit recull d’aquests moments màgics.\nA 6è curs hem fet un taller de mobilitat en bus on ens han donat consells i explicacions per quan anem en autobús sols. BAIXBUS ofereix el programa educatiu “Puja al Bus!”, que pretén apropar la utilització del transport públic en autobús als nens i nenes del cicle superior de primària. Aquest projecte està basat […]\nCicle Mitjà: Sumes amb unitats de miler\nEn Bernat ens explica com fer una suma descomposant les xifres tenint en compte el seu valor. A més, també ho contextualitza inventant un problema que es resolgui amb aquesta operació.\nCicle Inicial: Càlcul i numeració amb taps\nConstrucció de nombres, desenes i primeres sumes amb taps.\nCicle Mitjà: Busca el número amagat\nEn aquest vídeo la Daniela ens explica com buscar un número que està amagat dins l’altre. Concretament ha de trobar el 32 dins del 74. T’atreveixes a fer-ho tu?\nEmpat de l'infantil de futbol sala\nAbans de començar el partit els jugadors sabien que havien d’enfrontar un rival molt complicat i un partit molt difícil. Las ganes, el treball i la constància durant tot el partit han fet que el resultat fos un empat amb sabor a victòria. Ha estat un partit tens amb molta concentració. A seguir millorant. 1, […]\nDurant la setmana passada els alumnes de tercer vam realitzar un petit taller de matemàtiques dins de l’aula. Vam dissenyar tres activitats diferents, el penkamino, l’escombra i el tangram. El penkamino és un joc de taula que ajuda a treballar les taules de multiplicar, estimulant l’aprenentatge i la memorització de les taules de multiplicar. Amb […]\nPrev Page 1 … Page 36 Page 37 Page 38 … Page 46 Next


El sorteig de quarts permet al Gràcia i al Creu Alta Sabadell somiar amb la Copa Catalana | Ràdio Sabadell\nEl sorteig de quarts permet al Gràcia i al Creu Alta Sabadell somiar amb la…\nL'OAR Gràcia s'ha vist les cares dos cops a Primera Nacional amb La Roca, el rival del Creu Alta a Copa Catalana. | Èric Altimis - OAR Gràcia\n28.05.2019 12:45 Sergi Park\nEl sorteig de quarts permet al Gràcia i al Creu Alta Sabadell somiar amb la Copa Catalana\nL'OAR Gràcia i el Creu Alta Sabadell Handbol ja coneixen rivals per als quarts de final de la Copa Catalana Gonzalo Usero. El sorteig ha estat relativament bo per tots dos, però amb matisos. Els graciencs s'enfrontaran al Gavà, un equip d'una categoria per sota, però ho faran a domicili (dissabte, 19h); els creualtencs, en canvi, disputaran l'eliminatòria a Cal Balsach, però rebran La Roca, conjunt d'una divisió per sobre (dijous, 21:30h).\nÉs a dir, el Gràcia, que milita a Primera Nacional, s'enfrontarà a un equip de Lliga Catalana. I el Creu Alta, de Lliga Catalana, rebrà a un de Primera Nacional. "Tant de bo dos equips de Sabadell poguéssim passar a la final a quatre. Si des de l'OAR em pregunten pel seu rival, evidentment que els hi puc donar informació", afirma el capità del Creu Alta, Cesc Vallribera. "Per descomptat, si m'ho demanen a mi, els hi diré tot el que sàpiga de La Roca", assegura Aniol Picola, extrem verd-i-blanc. Que comencin les trucades, doncs.\nL'OAR Gràcia es va classificar per als quarts de final de forma agònica, amb un triomf per la mínima (32-31) contra La Salle Montcada a l'última jornada de la fase de grups, i tot gràcies a un gol d'Antonio Vázquez a tres segons per al final. 'Tonchi' és un jugador argentí fitxat de cara la temporada vinent i que està fent una bona presa de contacte amb l'equip en aquesta competició. "Faltaven uns tres segons quan va marcar el gol decisiu. Era el seu tercer partit i té molt talent", opina Picola. Arribats aquí, l'extrem gracienc espera seguir en la bona línia. "Han estat tres partits difícils, seria una llàstima ara desaprofitar aquesta oportunitat".\nEn el cas dels de Sergi Cifré, s'enfoca de forma diferent. "Evidentment serà difícil, però anem amb tota la il·lusió i sense res a perdre", comenta Vallribera. La Roca va quedar quart a Primera Nacional, i per això, el capità creualtenc és realista. "És un equip que no només és de categoria superior, sinó que ha estat a la part alta. Té una barreja de gent jove i veterana i està ben equilibrat". Aquests quarts de final són a partit únic, un factor que també pot jugar en favor dels arlequinats per somiar amb la final a quatre.


VeC demana que s'incorporin projecte comarcals al Pla de transport de la Regió Metropolitana | RTVVilafranca\nVeC demana que s’incorporin projecte comarcals al Pla de transport de la Regió Metropolitana\nVeC se suma a les al·legacions presentades per l’associació Promoció del Transport Públic al Pla director d’infraestructures de transport públic col·lectiu de l’Àrea Metropolitana.\nEl Pla per al període 2021-2030 és una bona oportunitat per tal de millorar la mobilitat externa de Vilafranca i del Penedès i de fer-la més sostenible, mitjançant la planificació estratègica. El regidor Ramon Arnabat critica que els redactors del pla no tinguin en compte com es mereixen Vilafranca i el Penedès, amb una manca d’inversions en transport públic.\nArnabat indica que donen suport a tres de les al·legacions presentades per l’associació Promoció del Transport Públic al Pla director d’infraestructures. En primer lloc, la “Incorporació a les actuacions de l’estudi del tram Vilanova – Vilafranca de la línia orbital ferroviària.\nEn segon lloc Arnabat assenyala que cal la triplicació o quadruplicació de via en el corredor St. Vicenç de Calders – Castellbisbal per permetre augment dels trànsit de mercaderies sense perjudicar Rodalies, donat que amb el tercer fil instal·lat en aquest tram es preveu l’augment dels trànsit de mercaderies.\nI, per últim, cal “la creació d’un baixador del Tren d’Alta Velocitat a Vilafranca per millorar el temps del viatge Penedès-Barcelona i Penedès-Tarragona/Lleida i Viceversa, mitjançant l’ús de trens regionals i semidirectes.\ninfraestructures, Ramon Arnabat, transport, VeC\nRamon Arnabat, pels Comuns, i Eladio Garcia per Ciutadans van a les llistes de les eleccions


La 13a edició d'Epocauto arriba a firaReus | Canal Reus TV\nLa 13a edició d'Epocauto arriba a firaReus\n19:12 - 13 març 2013\nEpocauto, la fira de vehicles clàssics que tindrà lloc aquest cap de setmana a firaReus, es consolida i manté la superfície ocupada i el nombre d’expositors respecte l’any passat. Tot plegat en un moment en què altres fires del sector pateixen retallades d’entre un 30 i un 50%.\nUna exposició de motocicletes de la marca BMW al vestíbul de la fira, una mostra de cascs antics i llaunes d’oli i gasolina, o la ja tradicional concentració de motos Harley Davidson. Aquests són només alguns dels atractius que ofereix la 13a edició de la fira Epocauto, que s’instal·la aquest cap de setmana a firaReus.\nUn esdeveniment que aquest 2013 es consolida, amb una superfície total d’exposició de 7MIL metres quadrats i 90 expositors nacionals i internacionals. Un fet remarcable quan altres fires del sector s’han vist retallades en fins a un 50%.\nCom que molts visitants d’Epocauto hi aniran amb el seu vehicle antic, s’habilitarà l’auditori exterior de firaReus com a aparcament i zona d’exposició a la vegada. Des de l’organització asseguren que al nostre territori hi ha molta tradició de vehicles clàssics en general, la qual cosa contribueix a mantenir la bona salut de la fira.\nCal recordar que aquest any el saló obre dissabte dia 16 de 10 del matí a 8 del vespre, i diumenge 17 de 10 del matí a 3 de la tarda.


🏓🆚 DISSABTE NEGRE A LLIGUES ESTATALS – Club Tennis Taula Badalona\n🏓🆚 DISSABTE NEGRE A LLIGUES ESTATALS\n12 de novembre de 2018 admin 0 comentaris\nEL PRIMER EQUIP S’ACOSTA A LA ZONA DE DESCENS\nPrevisible derrota a casa a Divisió d’Honor contra el Marpex basc, un equip que compta amb dos jugadors estrangers, per una banda el xilè Gambra, nacionalitzat espanyol, presa asiàtica i 6 vegades sotscampió d’Espanya, i per l’altra el serbi Conic, un vell conegut de la categoria. Per si fos poc, el teòric tercer jugador, Vallejo, és un jugador defensiu dur de pelar i que porta un 50% d’efectivitat aquesta temporada. Amb tot, el partit es va posar molt de cara amb les victòries de Navarro sobre Gambra i de Pèlachs sobre Conic. Vist el nivell de joc d’uns i altres, els blaus veien el camí de la victòria, però la baixa d’Adrià Fernàndez, suplit per Marc Serra i les derrotes de Navarro davant Conic i Pèlachs contra Vallejo fan impedir ni tan sols arribar als dobles.\nL’equip queda a un partit de la zona de descens, però encara a falta de jugar contra els tres darrers classificats. La setmana vinent el Sosmatic descansarà i tornarà a la pista el 24 de novembre, a casa, contra l’Escala.\nDERROTA CLARA A EIVISSA\nEl segon equip viatjava a les Pitiüses per enfrontar-se al millor equip de la categoria, l’únic rival del grup descendit de Divisió d’Honor la temporada passada. Els eivissencs, liderats per en José Ramírez, només han cedit un partit aquesta temporada, l’únic cap de setmana que han jugat sense el seu estendard, per baixa per paternitat.\nEls blaus van lluitar, però es van veure desbordats per un Sant Jordi clarament superior. Només Pau Nolis, amb l’encontre ja enllestit, va ser capaç de girar-li la truita a Josep Martínez per sumar el punt de l’honor. Després de la 6a jornada el Titus continua en zona d’ascens, però només podria disputar la fase en cas que el primer equip disputés la fase a Superdivisió, a la que s’hi va renunciar la temporada passada per manca de pressupost.\nPRIMERA ENSOPEGADA A TERCERA\nEl Charlotte’s Grill va perdre la imbatibilitat aquesta temporada al camp del Cardedeu, el fins ara segon classificat, fet que li fa perdre el liderat provisionalment. L’equip no va poder alinear a la seva tripleta habitual, però tot i així va tenir la victòria a tocar. Amb 2 punts de Bocanegra Jr i cap de Martínez, Carrión va desaprofitar una bola de partit contra Reales que hagués significat el 2 a 4 favorable als blaus, però no va ser així i el partit es va allargar fins als dobles, on la parella badalonina va pecar d’inexperiència, ja que era el primer dobles de la temporada i Carrión i Bocanegra encara no havien jugat mai junts.\nDOS LÍDERS A PREFERENT\nLes alegries de la jornada les han tornat a donar els equips de Preferent, derrotant a durs rivals com són la Unió i el Dels Horts amb marcadors molt clars: 6 a 0 els del Decathlon i 5 a 1 els del Forn Bertran.\nELS VETERANS SUCUMBEIXEN ALS DOBLES\nEls tres equips de veterans del club han cedit aquesta jornada per la mínima, tots tres en el partit de dobles i dos d’ells al cinquè joc. Tocarà parar-hi més atenció i entrenar-los millor a partir d’ara.\n2 Sosmatic Badalona\n4 Marpex Errenteria\nPere Navarro (1), Martí Pèlachs (1), Marc Serra (0)\nD'esquerra a dreta: Pèlachs, Navarro, Serra, Villahoz (àrb.), Vallejo, Gambra, Conic.\nABC SOSMATIC BADALONA XYZ MARPEX BERAUN ERRENTERIA T.M. J1 J2 J3 J4 J5\nA Lic: 2562\nPERE NAVARRO GALVEZ Y Lic: 855\nJORGE ANDRES GAMBRA SAID 8-11 11-6 11-7 11-5 3 – 1 1 – 0\nMARTI PELACHS MONELL X Lic: 26216\nDANIEL CONIC 11-7 8-11 11-7 12-10 3 – 1 2 – 0\nC Lic: 3191\nMARC SERRA BOIX Z Lic: 8686\nEDER VALLEJO DE LA FUENTE 4-11 7-11 7-11 0 – 3 2 – 1\nPERE NAVARRO GALVEZ X Lic: 26216\nDANIEL CONIC 5-11 12-14 11-9 7-11 1 – 3 2 – 2\nMARC SERRA BOIX Y Lic: 855\nJORGE ANDRES GAMBRA SAID 4-11 4-11 2-11 0 – 3 2 – 3\nMARTI PELACHS MONELL Z Lic: 8686\nEDER VALLEJO DE LA FUENTE 8-11 6-11 11-9 10-12 1 – 3 2 – 4\nJuegos: 8 – 14 Puntos: 181 – 218\n5 CTT Sant Jordi\nJordi Miranda (0), Pau Nolis (1), Àlex Bocanegra (0)\nD'esquerra a dreta: Nolis, Bocanegra, Miranda, Ramírez, Martínez, Alcañiz.\nABC CARMEN PELUQUEROS-SANT JORDI XYZ TITUS BADALONA J1 J2 J3 J4 J5\nA Lic: 2782\nJOSE RAMIREZ BERMUDEZ Y Lic: 2106\nPAU NOLIS FAÑANAS 11-8 11-9 13-11 3 – 0 1 – 0\nALFONSO ALCAÑIZ SALGADO X Lic: 18423\nALEXANDER BOCANEGRA GALVAN 11-6 10-12 11-4 11-6 3 – 1 2 – 0\nC Lic: 2539\nJOSEP MARTINEZ ROVIRA Z Lic: 21650\nJORDI MIRANDA ANTOLIN 11-6 11-4 6-11 12-10 3 – 1 3 – 0\nJOSE RAMIREZ BERMUDEZ X Lic: 18423\nALEXANDER BOCANEGRA GALVAN 11-4 11-6 11-4 3 – 0 4 – 0\nJOSEP MARTINEZ ROVIRA Y Lic: 2106\nPAU NOLIS FAÑANAS 11-5 9-11 6-11 7-11 1 – 3 4 – 1\nALFONSO ALCAÑIZ SALGADO Z Lic: 21650\nJORDI MIRANDA ANTOLIN 11-6 11-6 11-8 3 – 0 5 – 1\nJuegos: 16 – 5 Puntos: 217 – 159\nÀngel Carrión (1), Sergi Bocanegra (2), Toni Martínez (0)\nD'esquerra a dreta: Reales, Azcón, Carmona, Jofre (àrb.), Carrión, Bocanegra, Martínez.\n0 CTT La Unió\nPau Menino (2), Ferran Novell (2), Xavier Montàñez (2)\n1 CTT Dels Horts 2000\nJordi Garcia (2), Adrià Marc Pérez (1), Lis Pardo (2)\nNèstor Giménez (1), Josep Maria Nolis (0), Xavier Marimon (1)\nDavid Ruescas (2), Ivan Rojo (0), Marina Bueno (0)\nSergi Cerdà (1), Álvaro Tàrraga (0), Edson Solarte (0)\nDavid Pujol (0), Mariona Bachs (0), Jan Millan (2)\nJordi Rull (1), Jordi Codina (2), Marc Galindo (2)\n0 Club Ariel ‘B’\n6 Euroclima Badalona\nCarlos Martínez (2), Àlex Cases (2), Ivan Gómez (2)\n4 CC Sant Andreu\nJosep Maria Nolis (1), Toni Martínez (2), Enric Ruiz B. (0)\n4 CTT Collbató ‘A’\nSergi Cerdà (2), Jose M. Pulido (1), Joan Maqueda (0)\n4 CTT Ateneu 1882\nJaume Forés (1), Domènec Ratera (1), Josep Roig (1)\n← 📸🏅 EL CTT BADALONA GUARDONAT A LA NIT DEL TENNIS TAULA CATALÀ\n🇭🇺🏓 LLORET A L’OPEN D’HONGRIA →


Jocs i llibres – Petits Retalls de Vida\nA Instagram porto uns dies publicant alguns dels jocs que fem servir amb la Laia. Que ens serveixen per gaudir i aprendre. Per què quina millor manera d’assimilar conceptes que jugant?\nEn aquesta pàgina us aniré posant fotografies dels que tenim per casa, així que serà un raconet del Bloc que aniré modificant periòdicament.\nAquests jocs que veieu molts són comprats i altres donats, he de dir que a mi m’encanten els jocs i llibres o contes així que si a més serveixen per treballar de manera lúdica millor que millor!\nTresor Brillant d’ @haba_es es tracta de fer-se amb el nombre més gran de gemmes possibles. El jugador que té el drac comença triant el color de la gemma, nosaltres com érem les dues triàvem dos colors. A cada torn es canvien els colors de les pedres i un jugador aixeca un anell de gel de la columna central, cauen les gemmes al taulell i s’han de recollir les pedres del color escollit. Al taulell hi ha uns forats i si cauen dins les perdran. Abans d’aixecar l’anella el jugador pot tirar les gemmes del contrari als forats perquè perdi opcions.\nÉs un joc de mecànica molt senzilla i components bonics dels dracs on pots fer córrer la imaginació i convertir-te en un drac.\nUn àlbum gairebé sense text només breus diàlegs i precioses il·lustracions que ens van guiant i narrant una història emotiva on el final ens fa obrir els ulls.\nÉs un llibre amb moltíssima força i que m’ha ben emocionat.\nNo t’explicaré res del que passa, només has de saber que, el primer cop que l’he tingut a les mans i l’he fullejat, m’ha enganxat.\nEl segon, cop l’he mirat amb més cura i l’he analitzat diferent, observant més detalladament i apreciant la història narrada il·lustració a il·lustració.\nAra tinc ganes de compartir-lo amb la petita i veure com ho viu.\nDir-te que és un missatge positiu que permet reflexionar, que juga amb l’empatia i el fet de no prejutjar qui tenim davant.\nLa realitat pot tenir una cara que desconeixem i no sempre és la que creiem o imaginem.\nUs podria seguir explicant tot el que m’ha aportat en llegir-lo i mirar-lo, però no et vull trencar la màgia de descobrir-ho.\nL’editorial té una guia didàctica, que encara no he pogut mirar. Estic segura que la faré servir tant per fer reflexionar a la Laia com a mi mateixa.\nVivim en una societat on estem pendents de l’aprovació dels altres. Pendents del que diran o pensaran. D’ençà que naixem ens comparem, i la diversitat o, allò que surt de la norma, sembla que no encaixa. Anem creant barreres dins nostre.\nAquest llibre serveix per petits i grans. Ha estat un plaer trobar-lo i amb la petita gaudim mirant-lo i teatralitzant-lo.\nEn lloc d’un gira-sol, fem un dibuix en un paper. I en lloc d’estripar o trepitjar el pètal, nosaltres li fem al paper.\nEns divertim i anem aprenent que ens hem d’estimar més i que som nosaltres les primeres que ens hem d’acceptar i valorar.\nAmb aquest joc treballem visió espacial, el taulell és un puzle molt senzill de 3 peces, s’ha de mirar només com encaixar-lo. Com tots els jocs de “circuit” han d’entendre en quina direcció es mouen els unicorns i que sempre es mouen en la mateixa direcció per arribar fins al núvol final.\nTambé es treballa psicomotricitat fina, ja que avançar caselles d’una en una no és senzill, ja que són moviments curts i precisos. També col·locar els vidres un a un en la part del darrere del tauler implica reforçar aquesta psicomotricitat fina.\nS’ha de comprendre les regles del joc, aprenen a recordar (i respectar) els torns, a tirar els daus i aplicar el que diuen els mateixos interpretant el símbol que apareix, a seguir regles condicionals (tirar un dau i, segons la casella, executar una altra acció, que pot implicar llençar un altre donat).\nEs reforça coneixements de matemàtiques, pel recompte, pel concepte d’atzar, el concepte de major o menor quantitat en veure la diferència entre els vidres d’un i d’un altre. No guanya qui arriba abans, guanya qui aconsegueix més brillants quan el primer arriba.\nEn definitiva, crec que aquest joc és altament recomanable, ja que potència moltes habilitats i segur que alguna em deixo.\nUs deixo el link per si el voleu comprar aquí.\nEl clàssic bingo.\nDesprés de fer diverses partides, he decidit treure números. Farem partides de l’1 al 30. I anirem augmentant.\nLa dinàmica de joc li ha agradat molt però serà més divertit si les partides són més curtes (Se’m fa pesat a mi!)\nAmb aquest joc treballem: reconeixement dels números, motricitat fina, torns, l’espera, funcions executives, l’atenció i la permanència.\nAixí que a seguir jugant divertint-nos, sobretot, quan cauen les boles per terra i hem de còrrer a buscar-les.\nEn jungle speed kids és una versió que vaig conèixer gràcies als meus nebots, ells jugaven a la versió normal.\nÉs un joc de memòria i a la petita li agraden molt. En aquest cas es col·loquen les cartes cap per avall envoltant el Tòtem.\nCada jugador triarà un personatge i se’l col·locarà davant seu.\nEl jugador inicial donarà la volta a una carta perquè tots la vegin, després la voltejarà altra vegada.\nSeguirà el següent jugador fent el mateix, però quan algun jugador sàpiga on està la seva parella haurà d’agafar immediatament el Tòtem per poder aixecar-la.\nSi encertes a voltejar l’altra carta se les portarà a la seva zona de joc. Però si t’equivoques hauràs de donar la volta al teu personatge quedant congelat i perdent el teu següent torn (nosaltres aquesta opció la hem fet després de jugar diversos cops).\nEl final de la partida es realitza quan les quatre cartes de Lleó es descobreixen, en aquest moment la partida acaba i qui tingui més cartes d’animals guanyarà el joc. Aquesta opció, fa més curta la partida, si creieu que aguanten més, podeu fer que qui treu carta del lleó també perd torn.\nVariants del joc\nLa primera variant del joc serà, en comptes d’agafar les cartes dels mateixos animals, d’agafar els animals que mirin en la mateixa direcció.\nLa segona variant serà quan donem la volta als animals no tornarem a voltejar i només podrem agafar els mateixos animals i que mirin en la mateixa direcció.\nNosaltres encara no hem variat, però aviat provarem la resta de maneres, com veieu és un joc molt versàtil i divertit.\nA través del joc i de manera divertida treballem moltes coses sense pensar-hi, per aixo a mi m’agraden molt els jocs a través de jocs com aquest podem treballar: atenció, coordinació oculomanual, visopercepció, tolerància a la frustració, memòria i funcions executives (control inhibitori, flexibilitat cognitiva, raonament, memòria de treball, velocitat de processament)\nAvui un joc d’haba\nUn joc que feia dies tenia pendent. La peque ja sap les lletres i comença a llegir síl·labes i fer lectura global. Amb aquest joc podem fer repàs de l’alfabet, del so de les lletres i conscienciació fonètica. En aquesta imatge el que fèiem era jugar les dues, contàvem el número del dau i havíem de buscar una paraula de la imatge amb la lletra que ens havia tocat.\nEl podeu comprar al següent enllaç: abc magia\nAquest “joc” no és ni comprat ni donat. L’he fet. És una idea per aprendre a contar treta de ConMamiAprendro És curiós com la motiven segons quins materials 🥳\nUn altre joc amb què hem estat jugant avui amb els avis. Es tracta d’un joc de memòria, us explico com juguem a casa. Traiem una carta, la mirem i repassem en veu alta. I després d’una estona (la que considereu) l’agafo i li faig una pregunta de les que hi ha darrere per veure si ho recorda de la imatge (per exemple, de quin color era el barret? L’home tenia cara contenta?) Avui no he triat les preguntes sinó que hem fet servir el dau. I la que tocava li deia. Avui com hi havia els avis jugàvem plegats. Una estona molt divertida! Us el recomano\nEl podeu comprar al següent enllaç d’amazon\nAquest joc feia molt que el teníem, és dels primers amb què jugàvem. És de mecànica senzilla i vam començar a jugar només amb un dau. Així encara facilitàvem més el joc. Per jugar, s’han de col·locar totes les papallones sobre la taula. Després, un jugador tira els daus que marcaran la combinació de colors. El primer jugador que agafi la papallona corresponent a la combinació dels daus, guanya una fitxa. Guanyarà el primer que obtingui 5 fitxes.\nÉs un joc de concentració i rapidesa visual. I estan assegurats els riures! Podeu comprar-lo a aquí\nAquest joc el tenia amagat. El tema Disney a mi no em motiva molt.\nAvui l’ha trobat i hem estat les dues molta estona.\nJuguem les dues juntes, no de forma competitiva sinó que plegades.\nHi ha diferents proves: acció (on et fan buscar per la casa algun objecte del color que et demanen), mímica, endevinar quin personatge és només veient un tros o amb unes ulleres i dibuixar.\nAquesta última és el motiu principal perquè em vaig decidir a comprar-lo (de segona mà). La Laia no sap dibuixar. I buscar coses que la puguin motivar sempre m’agrada.\nCom amb tots els jocs, m’adapto i l’adapto perquè sigui atraient per ella. En aquest cas, trec dibuixos molt complicats o personatges que no conegui. I l’opció de dibuixar la fem plegades en tàndem. No la fem molt perquè no es cansi del joc i potencio altres que sí sé li agraden.\nLa nostra versió del joc té uns anys, el vaig comprar de segona mà i el Mickey fa música i ens diu les proves a fer. Això també la motiva.\nSi el voleu de primera mà us poso un enllaç aquí, tot i que haureu de mirar quina versió és, veig que n’hi ha diferents.\nFa un temps que segueixo a @creaeduca però mai havia parat massa atenció. Suposo que és el que té instagram, veus moltes fotos i si et captiva el que veus en uns segons pares, si no passes de llarg.\nVaig topar amb una història seva d’instagram d’un directe. Feia carotes i tot seguit ensenyava aquest llibre de l’Àlex Rovira i del Francesc Miralles.\nJa he llegit d’ells un altre llibre i crec que necessitava un llibre així.\nSi llegiu ressenyes esta pensat pels infants: L’autoestima és l’eina més important amb què comptem per circular feliços per la muntanya russa de la vida. Les 35 històries que integren aquest llibre ensenyen a cultivar aquest poder des de la infantesa, despertant la imaginació, l’humor, la resiliència, l’amor i l’acceptació del que som.\nAixí que gràcies Anna, com et vaig dir ahir, l’he agafat per mi.\nLlegiré un conte cada nit i la seva reflexió.\nSi el voleu el teniu en català i castellà\nAmb aquest joc ens divertim a la vegada que esperem torn, coordinem ulls amb ma i la seva força. I, sobretot, compartim una estona de riures!\nSi el voleu podeu adquirir-lo aquí\nAquest joc és tant per petits com per grans.\nAquest Nadal li hem regalat a mon pare i hi vam estar jugant de forma col·laborativa amb mon germà i ma cunyada.\nÉs un joc per jugar sol, però sempre pots buscar opcions per fer-lo diferent.\nServeix per estimular les habilitats cognitives.\nUn joc de reptes i lògica. HI ha dos tamanys, pels dits de mon pare, anava millor la versió gran però podeu trobar el mateix en versió una mica més petita i econòmica aquí\nUs poso enllaç de la versió tamany gran d’amazon aquí.\nA la Laia el tema de prínceps i princeses li encanta. Així que aquest, com el de la Blancaneus del que ja us he parlat més avall, només per la temàtica ja li agrada.\nÉs un joc de raonament lògic i lògica espacial on hem d’aconseguir que la princesa i el príncep acabin junts. Per a fer-ho s’haurà de fer un pont entre ells.\nNosaltres amb aquests tipus de jocs sempre comencem fent cópia de model de 2D a 3D, li poso el dibuix del repte i que posi les torres, la princesa i el príncep on toquen. A partir d’aquí, li faig buscar les peces que diu el repte que es necessiten i la resta les guardem.\nI amb l’ajuda justa intentem resoldre el repte. A mi em va sorprendre molt gratament, ja que a part de la lògica i la còpia del model ha de parar atenció i tenir paciència.\nAquests dies amb els cosins hem estat jugant, el gran té 12 anys, així que els reptes donen molt de joc per grans i per petits. Ho hem fet de manera col·laborativa on totes intentàvem crear els ponts per a poder reunir el príncep i la princesa!\nEl podeu trobar al següent enllaç\nUn joc fàcil de dur a la bossa, nosaltres ens el vam endur al càmping aquest estiu i va ser el rei dels jocs a la nostra caseta.\nEs tracta que un dels jugadors amagui un osset sota una de les casetes (unes liles, altres grogues, unes amb un peix, un gat o un lloro, unes amb fum, altres amb un sol, etc.) mentre els altres es tapen els ulls. Un cop amagat l’osset els altres ha de trobar-lo formulant preguntes. És com un Quién es quién, però més senzill, nosaltres el tenim també amb cartes, vam començar amb poques i ens agrada perquè per viatjar sempre l’agafem. El podem simplificar molt i anar-lo complicant en funció dels infants.\nAmb aquest joc treballem: torns, memòria, raonament, coordinació ma-ull i socialització.\nPodeu adquirir-lo o veure el preu aquí.\nA la Laia comptar no li agrada massa, es despista i acaba dient qualsevol número. Aquest és un joc per això per comptar, endinsar-nos en les diferents grafies dels nombres, al concepte de quantitat i gaudir tirant de la ruleta i mirant quin animal ens ha tocat.\nEl trobareu a jugaia\nLLibre d’imatges sense text de la Roser Capdevila. Dona molt de joc per buscar objectes, parlar, vocabulari, construir frases, etc.\nA part que els dibuixos són preciosos! El podeu trobar aquí. Us enllaço la ciutat que també el tenim i també ha estat un èxit! aquí.\nEs tracta d’un joc autocorrectiu. Aquest és la versió més fàcil, ja que fa ús de símbols molt fàcilment reconeixibles i manipulables.\nHi ha diferents quaderns on es treballen diferents conceptes. Nosaltres vam començar per uns molt senzills perquè entengui la dinàmica del joc i anar-los complicant sense massa opció a la frustració.\nA la Laia li encanta veure el resultat si és correcte o no, i ella sola l’agafa per jugar quan vol.\nAquí teniu l’estoig de control i algunes de les làmines amb les quals vam començar a jugar: puedo hacerlo con 3 años, razonar con lógica 1 i concentración 1.\nSi investigueu en veureu moltes més! I si voleu més fotos o informació m’ho dieu.\nAquest joc tot i ser de només 4 làmines ens permetrà treballar i jugar les matrius relacionant-ho amb els números de l’1 al 4, la posició d’un objecte en el grup, les diferents mides i les posicions espacials.\nSón aspectes que li costen molt i que a teràpia ho treballem de diferents maneres. Aquesta serà una altra. Com veieu a la imatge amb alguna ajuda vam superar-ho molt bé (posant els números a dalt amb paper)! Així que l’aprofitarem el màxim possible fent les modificacions que facin falta.\nUs deixo l’enllaç a hop toys, ja que no l’he trobat a cap altre lloc, si sabeu d’algun altre joc similar i més econòmic m’ho feu saber!\nUn joc de smart games. On s’han de passar diferents reptes i on s’ha de fer servir el raonament, la lògica i la motricitat.\nNosaltres inicialment el vam fer servir per imitar, la Laia havia de veure el dibuix i col·locar els ninos com a la foto. Després ja hem anat fent algun exercici dels senzills i el fet que sigui de la Blancaneus li encanta.


Benlloch: “Continuem lluitant per a poder tindre una solució al gran llast de l’urbanisme del PP per a Vila-real” | Actualitat Valenciana\n4:00 am - viernes, 28 febrero 2020\nBenlloch: “Continuem lluitant per a poder tindre una solució al gran llast de l’urbanisme del PP per a Vila-real”\nL'alcalde manté una reunió de treball amb el director general d’Urbanisme, Vicent Garcia Nebot, per a continuar avançant en la modificació del PGOU.\nL’alcalde de Vila-real, José Benlloch, i el director general d’Urbanisme, Vicent Garcia Nebot, han mantingut hui una reunió de treball, juntament amb el regidor de Territori, Emilio M. Obiol, i tècnics d’urbanisme, per a continuar avançant en la tramitació de la modificació del PGOU que ha de donar solució a la “mala gestió del pla general per part dels governs del Partit Popular i mitigar el risc que els empastres del PP suposen per a la ciutat”.\nLa reunió s’emmarca en el treball que porta fent l’Ajuntament des de l’any 2011 per a fer front a les conseqüències de la gestió urbanística i “continuar lluitant per a poder tindre una solució al gran llast de l’urbanisme del PP, necessària per a gestionar el futur amb oportunitats”.\n“Amb la LOTUP en vigor des de 2015, sense perdre un segon, vam començar a treballar en una solució per a mitigar l’impacte de l’urbanisme del PP que suposa una autèntica operació de cirurgia urbanística”, incideix Benlloch. De fet, l’empresa especialitzada contractada a este efecte va presentar la seua proposta en 2016 i en aquell mateix any, l’Ajuntament va aprovar la modificació del pla general, que ha donat esta setmana un important pas endavant en la seua tramitació.\n“És un procés molt delicat i complicat, que ha de passar per totes les conselleries per a recaptar el vistiplau i garantir un desenvolupament ordenat. Des de la seua aprovació en 2016, l’expedient ha estat en la Generalitat a l’espera de resposta, que va arribar finalment l’any 2018 amb un document d’abast en el qual la Comissió d’Avaluació Ambiental ens feia una seria de suggeriments i modificacions a incorporar a la proposta”, detalla Benlloch. Després d’introduir estes modificacions, el document ha passat per la comissió informativa municipal d’urbanisme per a arribar al Ple dimarts que ve. Després de la seua aprovació pel Ple, se sotmetrà a exposició pública per un termini de 45 dies.\nPer part seua, el director general d’Urbanisme ha informat de l’objectiu de la Generalitat d’avançar al màxim els tràmits en este tipus d’expedients, a través del desenvolupament del Pla Agilita Urbanisme.\n“Este tipus de tràmits són molt costosos i estem treballant per fitar-los i donar-los la màxima agilitat possible”, assenyala Garcia Nebot, qui avança també altres mesures impulsades per la Generalitat que poden alleujar i ajudar a Vila-real en la gestió de l’herència urbanística.\n“Este tipus de problemes amb l’urbanisme s’ha donat també en altres municipis, encara que en poques poblacions l’ús de l’expropiació pregada ha tingut la virulència de Vila-real”, assenyala el director general, qui atribueix la situació a “la planificació urbanística dels 90 i la mala gestió que s’ha fet després, principalment a Vila-real amb “l’invent” d’un concepte, l’urbanisme a cost zero, que després s’ha vist que no existeix”, lamenta.\nEntre les accions impulsades pel Consell en esta línia destaca la inclusió en la llei d’acompanyament dels pressupostos de 2020 de mesures per a evitar l’especulació amb les expropiacions pregades, de manera que no es permeta que ningú que haja comprat drets sobre un solar puga reclamar després esta expropiació.\n“El que s’evita d’esta manera”, puntualitza Benlloch, “és l’especulació amb els empastres del PP”. “Ens hem trobat amb casos de gent o bancs que adquireixen els drets d’aprofitament d’una finca per un per a després reclamar-nos l’expropiació per quatre o per 10. Ho hem intentat parar, però ara ja està en la llei”, assenyala l’alcalde, qui ha volgut agrair també a la Generalitat la moratòria a la reclamació d’aprofitaments fins al 31 de desembre de 2020. “A més, ara, esta moratòria incorpora una cosa en la qual havíem treballat molt, com és la seua ampliació als solars ja ocupats”, agrega l’alcalde.\nBenlloch espera que esta legislatura puga quedar aprovada definitivament la modificació del pla i que en dos mandats Vila-real puga haver resolt “els empastres del PP”.


Llibres: El gran dia de la senyoreta Pettigrew, Els boscos de Ravel i Sara i els silencis - Club TR3SC\nMICHEL BERNARD (Bar-Le-Duc, 1958) és escriptor i alt funcionari francès. Ha escrit novel·les centrades en figures històriques de diverses èpoques. En destaquem Comme un enfant (2003), sobre el pare de la cançó francesa, Charles Trenet, La Maison du docteur Laheurte (Premi Maurice-Genevoix, 2009) i Deux remords de Claude Monet (2016). La seva darrera obra, inspirada en Joana d'Arc, Le Bon Coeur (2018) és finalista al Premi Anaïs Nin.\nA Els boscos de Ravel, Michel Bernard evoca la colpidora experiència humana i musical del compositor Maurice Ravel durant la Gran Guerra fins arribar al final dels seus dies. La novel·la ha rebut el premi Livres et Musiques 2015 del festival de Deauville. El març de 1916, amb quaranta-un anys, poc després de compondre el Trio en la menor, Maurice Ravel s'allista voluntàriament a les tropes franceses per lluitar a la Gran Guerra. Després del rebuig inicial de l'exèrcit ¿per la seva fragilitat i constitució física¿ serà conductor d'ambulància a Verdun, encarregat de portar als hospitals de campanya els soldats malferits per l'ofensiva alemanya. Prop de la primera línia de foc, els sons de la natura i l'esclat de les detonacions són la seva única música, fins que un piano abandonat en un hospital improvisat li retorna el do de la bellesa. Michel Bernard, amb una prosa exuberant i una extrema sensibilitat, relata l'impacte de la guerra en Ravel i el difícil retorn a la vida civil i artística, fins arribar al seu darrer sospir: la darrera nota on encara ressona l'enorme brogit de la primera línia del front.


Guanyar lamenta la 'lenta' gestió del govern envers els problemes de carbonatació del pont de Sant Jordi | ARA Multimèdia\nGuanyar lamenta la 'lenta' gestió del govern envers els problemes de carbonatació del pont de Sant Jordi\nPilastres del Pont de Sant Jordi\nLes crítiques de Guanyar vénen motivades pel fet que recents estudis fets sobre els pilars del pont hagen confirmat la presència de carbonatació, un procés químic que genera una oxidació del formigó.\nLa plataforma Guanyar Alcoi ha lamentat l'"excessivament lenta" gestió del govern municipal per a abordar els problemes de carbonatació que pateix el pont de Sant Jordi. Recorden des de Guanyar que en 2017 ja van alertar que els problemes estructurals del pont podien estar ocasionats per aquesta carbonatació.\nLes crítiques de Guanyar vénen motivades pel fet que recents estudis fets sobre els pilars del pont hagen confirmat la presència de carbonatació, un procés químic que genera una oxidació del formigó. Tal com assenyala el regidor Pablo González: "lamentem molt esta manera de treballar del govern de Toni Francés. Ens haguera agradat molt que atengueren les nostres demandes perquè com hem vist, una vegada més, la gestió del govern és lenta i no del tot encertada. Ara, dos anys després que nosaltres ho exposarem, es fa un estudi que confirma els nostres plantejaments".\nLa plataforma municipalista al·ludeix a un informe de l'arquitecte municipal en els anys 90, on s'assenyalava problemes de carbonatació en les quatre pilastres del principi i recomanava algunes actuacions preventives. "Tot i això des del Govern del PSOE es minimitzava este assumpte i s'apuntava a una escletxa a un dels extrems com a principal problema", afirmen des de Guanyar.\nDavant d'aquesta situació, Guanyar demanarà explicacions en les properes comissions informatives però reclamen que "les explicacions les hauria de donar el govern d'Alcoi a la ciutadania per la seua ineficàcia en gestionar els interessos col·lectius".\nAfecta la carbonatació al pont de Sant Jordi d'Alcoi?


Escola Montsant de Reus: 2009\nRECORDEU QUE DEMÀ, DIA 22 DE DESEMBRE, FAREM JORNADA INTENSIVA.\nL’HORARI SERÀ DE 9 A 1 PELS ALUMNES QUE NO ES QUEDEN A MENJADOR, I FINS A LES 3 ELS QUE SÍ ES QUEDEN.\nEl passat dijous, dia 10 de novembre, ens vàrem trobar tota l'escola per celebrar el Dia dels Drets Humans. Vàrem treballar el dret de tots els nens i nenes de rebre una educació i el deure que tenim tots i totes d'aprofitar-la.\nLA CLASSE GARBÍ CANTA A TV REUS\nLa Nadala de la Classe Garbí i de la resta d’escoles de Reus estaran disponibles a TV Reus a partir del dia 23 de desembre. També les podreu veure a la web de TV Reus a partir del dia 6 de gener de 2010 a la web de Canal Reus Televisió:\nPROGRAMA NADAL 09\n“dia de lliure disposició”\nMatí: A 2/4 de 10 trobada al menjador de tots els nens de l’escola i l’EBM Montsant per fer la celebració conjunta. Enguany treballarem l’article 29 “Dret i deures a l’educació dels alumnes perquè es desenvolupin les seves capacitats, que s’intrueixin per a la pau, l’amistat, la igualtat i el respecte pel medi natural”.\nDel dia 14 al 18 de desembre\n· Recollida de menjar, de productes higiènics i de neteja de la llar, per fer-los arribar a diverses organitzacions d’ajut ubicades a Reus.\n· Al llarg de la setmana, hi haurà una bústia a l’entrada de l’escola per a la recollida de donatius per al projecte Ixmucané de Guatemala.\n· Matí: Els Patufets, els Gira-sols i els Bambis faran cagar el TIÓ.\nTarda: A 2/4 de 4, al menjador de l’escola, els alumnes de 6è faran la representació de Nadal\n· Trobada de tots al menjador per cantar nadales i recitar poemes de Nadal.\n· Estels i Carrilets faran cagar el Tió i els nens de les classes Romaní, Ginesta, Garbí i Xaloc, faran "L’amic invisible".\nTornarem a l’escola divendres dia 8 de gener.\nMENÚ DESEMBRE 2009\nAquí us deixem unes quantes fotos de la Setmana de la Música que vam celebrar la setmana passada.\nLos colegios se quejan de que las bajas de los maestros no se cubren a tiempo\nPer saber-ne més, mireu en aquest enllaç.\nBANDA SONORA E.T.\nAquests dies estem celebrant la Setmana de la música. Ja que avui hem tingut uns problemes tècnics amb l'audició de la banda sonora d'ET. Aquí us la pengem, perquè encara que no la pogueu gaudir en entrar a l'escola, sí que l'escolteu des d'aquí.\nA partir d'ara, tota la informació relacionada amb les activitats esportives, la podreu trobar en el nou bloc que hem creat:\nAquí trobareu els calendaris dels partits, els anuncis de les activitats, fotografies, etc.\nCliqueu damunt de "Fullscreen" per a veure el menú en un full sencer. Per a imprimir-lo cliqueu on diu "print".menú nov-09\nDoncs ens trobem tota l'escola i fem festa grossa !!\nLA CASTANYADA A L'ESCOLA...I AL DIARI\nEl passat dissabte, el diari El Punt, va fer un article sobre la Castanyada. En aquest article, podreu veure alguns coneguts. Els reconeixeu?\nPrograma Castanyada 2009\nHORARIS BUS A PEU\n8:35 h – Plaça Joan Rebull\n8:40 h – Passeig Mata\n8:45 – Plaça d’Almoster\n8:35 h – Avinguda Onze de setembre (Bàscula)\n8:45 h – Plaça d’Almoster\n8:35 h – Avinguda Sant Jordi\n8:40 h – Carrer de General Moragues\n8:30 h – Plaça del Víctor\n7 D'OCTUBRE: CONSELL ESCOLAR, A LES 7.\n14 D'OCTUBRE: ASSEMBLEA GENERAL, A 2/4 DE 10.\n15 D'OCTUBRE: REUNIÓ DE PARES P-4 A LES 8.\n21 D'OCTUBRE: REUNIÓ DE PARES, 5È i 6È, A 2/4 DE 8.\n22 D'OCTUBRE: REUNIÓ DE PARES, 3R i 4T, A 2/4 DE 8.\n26 D'OCTUBRE: REUNIÓ DE PARES, 1R i 2N, A 2/4 DE 8.\n(Men 332 Octubre)\nDiumenge els alumnes de 5è de l'escola van participar a l'Aplec Baix Camp on van ballar una sardana junt amb altres escoles de la ciutat.\nBON INICI DE CURS 2009 - 2010\nJa fa una setmana que van començar les classes, i ja sembla que tot torni a la normalitat, i que tant grans com petits ens hem tornat a adaptar a la dinàmica de l'escola. Us desitgem un bon curs.\nLLIBRE DE MÚSICA DE 4t\nUs informem que hi ha hagut un error en l'ISBN del llibre de música de 4t.\nLes dades correctes són:\nMÚSICA i DANSA 4t\nEd Cruïlla. ISBN 978-84-661-1893-4\nEl CEIP Escola Montsant us desitja un bon estiu!\nACTIVITATS EXTRAESCOLARS 2009-2010\nJa podeu consultar els horaris de les activitats extraescolars del curs vinent.\nAquesta butlleta us arribarà amb la circular d'agost, però si voleu ja la podeu imprimir.\nButlleta Activitats Esportives Curs 2009-2010\nLes 7 Cabretes i Els 3 Porquets BO\nLes 7 Cabretes i Els 3 Porquets BO fortega80\nSi voleu descarregar aquesta presentació amb la música i els seus efectes, feu clic al següent enllaç:\nus redireccionarà a la web www.scribd.com, a la pestanyeta download podreu descarregar el powerpoint de 28 Mg.\nEsperem que el gaudiu tant, com l'hem gaudit nosaltres realitzant-lo.\nFESTA FI DE CURS. DIVENDRES 19 DE JUNY\nCarta Pares Festa Fi de Curs 2009\n14 de setembre: inici de les classes als centres educatius públics i privats d'educació infantil i primària, educació especial, ensenyaments secundaris, professionals i de règim especial.\n21 de setembre: inici de les classes als cicles formatius de grau superior, a les escoles oficials d'idiomes i als centres i aules de formació de persones adultes.\nDel 23 de desembre de 2009 a 7 de gener de 2010: vacances de Nadal.\nDel 29 de març al 5 d'abril de 2010: vacances de Setmana Santa.\n22 de juny: de 2010: acaben les classes a tots els centres.\nA més, cada centre podrà establir tres dies festius de lliure disposició. No poden ser consecutius i s'hauran de preveure en la programació general del centre.\nORDRE EDU/263/2009, de 19 de maig\nMENCIÓ HONORÍFICA EN ELS PREMIS MEDI AMBIENT 2009\nEl passat dijous 4 de juny, es va fer lliurament al Mercat de les Flors de Barcelona, del Premis Medi Ambient 2009. El nostre centre va obtenir una menció honorífica en la modalitat d'Escoles Verdes, categoria trajectòria, pel treball 41 ANYS APRENENT AMB LA NATURA.\nLA XI JORNADA ESPORTIVA ...TOT UN ÈXIT\nI és que tot va anar lligat! va fer un temps espectacular, els esportistes, els monitors i els pares s'ho van passar genial, i la col·laboració de tothom va ser generosa i esplèndida. Gaudiu d'aquestes fotos de la XI Jornada Esportiva, sens dubte, la vostra jornada!\nDe colònies a la Seu d'Urgell\nLes colònies de la classe Xaloc a la Seu... tot un èxit!\nTercers al Fem Matemàtiques!\nEl nostre centre, representats pels alumnes Mar Pino, Oriol Camprubí, Bernat Rehues i Laia Lloses va quedar tercer al concurs del Fem Matemàtiques, celebrat el dia 29 d'abril al Vendrell.\nEstada a Poblet\nAquí teniu unes quantes imatges de l'estada d'aquest curs a l'Espluga. Properament en penjarem més.\nPer cert, va ser tot un èxit !!\nUs recordem que aquest dijous 30 d'abril serà festa de lliure disposició.\nEl número a partir del qual s’ordenaran les sol·licituds en cas d’empat\nCom ja sabeu, ja ha sortit el llistat dels alumnes preinscrits pel curs 2009-2010, amb les seves puntuacions pertinents.\nEl número a partir del qual s’ordenaran les sol·licituds en cas d’empat és el 110.653.\nEl darrer número assignat és el 147.944. Per tant, després d’aquest número es continuarà a partir de l'1.\nNo hi ha partits aquesta jornada\nSANT JORDI 2009 fortega80\nEls projectes Escola Verda i PunEdu de l'escola organitzem una activitat conjunta per Sant Jordi.\nINTERCANVI DE LLIBRES: FOMENT DE LA LECTURA SOSTENIBLE I DENSENVOLUPAMENT SOSTENIBLE.\nDia 22 d'abril a la tarda, al pati de l'escola.\nTots els alumnes de l'escola poden portar FINS A DOS llibres per ser bescanviats. Podeu portar volums de coneixements o d'imaginació però caldrà que s'adaptin als nivells de l'alumnat que tenim a l'escola.\nEls pares i les mares també podreu participar en aquesta activitat. Facilitarem l'intercanvi de fins a dos llibres per adult.\nEl passat 19 d'abril algunes famílies del centre vam anar a veure un partit de bàsquet al DKV Joventut. Aquí us deixem la imatge dels aficionats.\nCOLÒNIES D'ESTIU DEL CONSELL COMARCAL\nPer a qui estigui interessat, ja està obert el període d'inscripció a les colònies d'estiu del Consell Comarcal. Per a més informació, us podeu adreçar a:\nTrobada de Balls i Ritmes del 2n trimestre\nLa trobada de Balls i Ritmes del 2n trimestre, realitzada el passat divendres 27 de març al CEIP Prat de la Riba va ser un èxit. Aquí teniu unes imatges del grup de Balls i Ritmes, i de Gimnàstica Rítmica del nostre centre.\nCOMENÇA LA PREINSCRIPCIÓ PER AL CURS 2009-2010\nEl proper dilluns 23 de març comença la preinscripció als centres educatius per al curs 2009-2010. Per a més informació:\nXI JORNADA ESPORTIVA\nJa tenim data per a la XI JORNADA ESPORTIVA.\nLa data acordada serà dissabte 30 de maig. Us convidem a col·laborar i participar amb la jornada.\nUs recordem, que ja hem començata recollir materials i obsequis per als lots.\nPublish at Scribd or explore others: Religion & Spiritual Fiction & Literature carta cartas\nUs recordem que el proper dilluns 23 de febrer serà festa de lliure disposició.\nUN DIJOUS GRAS SATISFET\nAquí teniu les imatges del Dijous Gras al nostre centre\nPROGRAMA DE CARNAVAL 09\nHI HA QUELCOM QUE NO FUNCIONA...\nDe CEIP ESCOLA MONTSANT\nCOMENCEM EL TREBALL DE L'HORT\nLa setmana passada els nens i nenes de la classe estel van començar a escampar el compost en aquesta terra que esperem sigui ben fèrtil. Tot i no tenir tanca... (a veure si des del Departament i la Regidoria d'Educació prenen nota...) la tasca ja està iniciada.\nConcentració el dia 12 de febrer\nCartell Concentracio Tgn i Tortosa\nA tots i totes els que mireu el nostre bloc...\nActualment comptem amb instal·lació d'internet a tot el centre, tot i així no podem dotar totes les aules per manca d'ordinadors. Si per casualitat us esteu canviant els ordinadors a casa, a la feina... i no sabeu què fer, els podeu portar a l'escola. Ben segur que en farem ús alumnes i mestres.\nGràcies un cop més per la vostra col·laboració.\nClicant en el següent enllaç podreu veure les nadales que les escoles de Reus van cantar a TV Reus:\nLos colegios se quejan de que las bajas de los mae...


Agriturismo Il Casolare Poppi Itàlia - Ofertes d'hotels amb els MILLORS DESCOMPTES EN LÍNIA\nVeure tots els 59 allotjaments a Poppi.\nVia Porrenese, 11, Porrena, Poppi, Itàlia, 52014 - Molt bona ubicació - Veure al mapa\nMés informació sobre Agriturismo Il Casolare\nAl visitar Poppi, vosté es sentirà com a casa a Agriturismo Il Casolare, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Agriturismo Il Casolare, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, habitació familiar, àrea de TV/saló compartit, cuina compartida.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com piscina exterior, jardí que faran de la vostra estada una experiència inoblidable. Agriturismo Il Casolare és un lloc ideal d'estada pels viatgers que busquin encant, comfort i facilitat a Poppi.\nAllotjaments a Poppi


LABORATORI AMB VALENTÍ MOYA – Centres Educatius Jam Session\nlaboratori de guitarra\nAuditori | 13h\nValentí Moya és un dels guitarristes, compositors, productors i docents referents del jazz manouche al nostre país.\nMembre fundador de Les Deux guitar Trio, ha tocat i gravat amb diferents músics com Walter Coronda, Gustav Lundgren, Biel Ballester, Chino Swingslide, Ivan Kovacevic, Rafa Pons, Pablo Selnik, Amadeu Casas, Oriol Saña, Shine, La Pompe Ignition Project, Thelonious Sphere Monk, Quico Pi de la Serra i Greg Zlap, entre d’altres.\nActualment combina la seva tasca docent amb els seus projectes musicals més actius (Valentí Moya Trio, Joan Pau Cumellas & Valentí Moya “Quartet”, Gipsy Vampers i Valentí Moya Meets Monk).\nCom a compositor, el segell Hot Club Records ha reconegut algunes de les seves composicions i arranjaments incloent-les en diferents volums del CD “Django Festival”, un dels principals homenatges anuals a Django Reinhardt, compartint crèdits amb les figures internacionals més representatives de l’estil.\nHa produït juntament amb Jon Larsen (Hot Club Records) el disc Hot Club Of Catalonia, disc que per primera vegada reuneix tots els músics actuals i en actiu de Catalunya, afegint menció especial a Marcelo Mate i altres músics col·laboradors, com Robin Nolan i Jon Larsen.\nEl seu últim treball discogràfic “Valentí Moya Meets Monk – Jazz Manouche Connection”, encàrrec de la companyia discogràfica Belga HKM, troba un equilibri sense precedents entre la sonoritat i repertori de Monk i el swing de Django. Ha rebut un premi al millor treball discogràfic i ha estat reconegut pel mateix fill de T. Monk com un dels tributs a Monk més originals i innovadors.\n“Valentine´s spirit is the same spirit I´ve witnessed in jazz musicians all my life”\nEn aquest laboratori, Valentí ens aproparà a l’estil creat per Django Reinhardt durant la primera meitat del segle XX, que s’ha convertit en un referent internacional del jazz europeu. Aprendrem conceptes bàsics molt importants per a descobrir, comprendre i desenvolupar la guitarra jazz manouche (acompanyament i solista).\nMés informació ➞ valentimoya.com\nVALENTÍ MOYA Laboratori


Projecte d’interiorisme i reforma al Poblenou de Barcelona. | Floc\nHomebanysProjecte d’interiorisme i reforma al Poblenou de Barcelona\nProjecte d’interiorisme i reforma per un pis de 130 m² al Poblenou.\nContacten amb nosaltres per realitzar el projecte d’un pis dels anys 30, amb una distribució convencional clàssica de pis de l’Eixample. Pis estret i llarg amb accés pel centre quedant la seva organització a dreta i esquerra l’entrada.\nEl pis es troba en un estat molt deteriorat i envellit però alhora es respiren uns espais amb bones vibracions i força.\nEl client ens demana mantenir al màxim els espais existents readaptant-los a nous usos. Amb aquest criteri i el nou programa, encaixem un projecte sense perdre l’essència original.\nUn punt fort és l’alçada de sostres i les altes portes de fusta que mantindrem per continuar amb aquesta personalitat accentuada.\nEn quant a la nova organització, en comptes d’una divisió més usual de dia i de nit, s’aposta per una reordenació de pares i fills.\nLa cuina s’amplia per aconseguir una zona d’office oferint una distribució amplia i còmoda amb una gran zona de treball. Els acabats i colors ens tornen a transportar al record.\nEn aquesta intervenció hem obtingut una modernització discreta, amb un record a la tradició i on els nous materials es fusionen amb el passat.


Criatures a l’hora del pati - Opinió Mercè Ibarz\nCriatures a l’hora del pati\nClaire Simon participa en la Mostra de Films de Dones amb tres documentals sobre l’ensenyança pública i una 'master class' a la Bonne\nFotograma del film ‘L’hora del pati’, de la cineasta francesa Claire Simon.\nHa començat una nova edició de la veterana i imprescindible Mostra Internacional de Films de Dones que se celebra a Barcelona des de fa més de vint anys, des del 1993, sense interrupció, sobreposant-se a les dificultats sempre que se n’han presentat, no poques vegades. Del programa d’enguany és un gust avui escriure aquestes ratlles en particular per a destacar la participació i presència de la cineasta francesa Claire Simon, amb tres films que es veuran a la Filmo aquesta setmana entrant i una master class a càrrec seu dijous que ve a la Bonne.\nFa uns quants anys em vaig interessar pel cine documental com a investigadora i com a professora universitària incipient llavors. No era gaire conegut entre nosaltres, i vaig tenir la sort de treballar amb un equip, a la UPF, que s’hi interessava molt, de manera institucional també: els inicis de la selecció de títols de la mostra televisiva internacional Miniput, de programes de qualitat, i el Màster de Documental de Creació van sorgir llavors i demostren, un any rere un altre, com la Mostra de Films de Dones, que és anterior, una decidida bona salut. En el cas del màster, boníssima perquè a més de celebrar-se ajuda a la producció i realització de documentals. Però el que vull recordar és una altra cosa.\nL’interès pel documental m’havia vingut de l’ocasió de veure’n. No dic res d’extraordinari, és clar, la frase només vol dir que per veure’n havia hagut de córrer món. Vaig anar seguint festivals per terres franceses, on més podia copsar llavors l’idioma. En el documental és imprescindible, i no sempre és fàcil de seguir perquè recull els registres més col·loquials i la parla interrompuda de la vida diària. Frases que no s’acaben, argots, en fi, tot això que fem quan parlem i que els mitjans i els formats audiovisuals dominants, sigui el cine de ficció o un telenotícies, escamotegen (les tertúlies són un cas a part de les praxis lingüístiques que deixo de banda per a no desesperar…).\nI així vaig descobrir Claire Simon i el seu primer film, Récréations, del 1992, el primer que programa la Mostra a la Filmo aquest dimecres. És l’hora del pati en una escola d’un barri de la capital francesa gens aspre, ho veiem per la manera com van vestits la família i les criatures quan hi arriben. És on va a estudi la filla de la pròpia directora, convidada per l’escola a fer aquest film que, amb els anys, ha esdevingut una joia més i més eloqüent.\nSense dir ni piu al llarg de gairebé una hora que dura, tret d’una primera frase llegida en off, el film juga amb el doble sentit que pot tenir en francès el títol: l’hora del pati, la recreació de situacions. Criatures que no arriben a deu anys van fent la seva, junts i separats, reconstruint, recreant els rols que tanta gent vol pensar que famílies i escoles com aquestes miren de no reproduir ni introduir en les relacions. No hi ha res en aquesta pel·lícula sobrer, i tot sovint et quedes amb un pam de nas pel que veus a la pantalla.\nClaire Simon ha seguit treballant com a documentalista en dos camps principals, aquest de l’educació reglada i el del món del treball. A Barcelona es veurà també, en estrena, Le concours (‘La prova d’accés’, 2016), l’examen de selecció d’alumnes candidats a l’escola de cinema parisenca pública Fémis, creada el 1943 (divendres) i, en pre-estrena, Premières solitudes (‘Primeres solituds’), rodat en un institut dels suburbis parisencs (dissabte). Les dues sessions comptaran amb la presència de la directora, aquesta excel·lent cineasta que és Claire Simon, nascuda a Londres i formada a la Provença, on va estudiar etnologia i les llengües àrab i berber abans de passar, autodidacta, al cine i la tele, on ha fet de guionista, actriu, directora de fotografia, muntadora i finalment realitzadora. Aneu-la a veure, no ho lamentareu pas…


Joana Torres: Doncs sí, encara sí.....\nPublicat per Joana a 10:22\nDoncs no diuen que per treballar de funcionari/a a Catalunya s'han de conèixer les dues llengües? Com passaria l'examen aquest paio?\nD'altra banda, costa de creure que encara tinguin els impressos de la Dictadura!\nDel tema Igualtat... què t'he de dir, encara ahir una dona em deia que nosaltres rai, que ja la tenim (els exemple que em va posar feien riure...).\nVinga, a veure d'aquí a poc que em tocarà anar a renovar el DNI si la cosa està més normalitzada.\nsom allí on érem en molts aspectes, no se jo si t'haurien posat molta condemna per una potadeta ben donada allí on als homes ens fa més mal, per burru!\ntament puc corroborar qués tal com dius, Joana, s'han ancorat al passat i encara hi viuen. No som res? Merda de país...\nEs que encara la seva nomina la signa el generalisimo!!!!\nLas cosas de palacio canvian despacio..\nNo son 50 anys;en plena democracia voliam el meu fill i jo, posar.li el non catala, el van bategar Marcelo; i nosaltres voliem Marcel i hens ho van negar, fins que ell no va tenir la majoria de edat no ho podiam fer,per ser es va arreglar abans lo de la majoria de edat, que lo de la patria potestat ( LLEI DE ADULTERI) alguna tenia por de preso\nEncara estic rient!


Brompton – BR Bikes\nBrompton és sinònim de qualitat, innovació i personalització en el camp de les bicicletes: solucions de transport personal basades en les necessitats de la vida moderna. És una bicicleta de mida estàndard que es converteix en un paquet portàtil que ocupa la grandària d’una roda en tan sols 10 segons. Depenent del model escollit, el pes final pot oscil·lar entre els 9 i els 13 kg.\nHomologada per a l’accés al transport públic com a equipatge de mà, és un una forma de viatjar que pots portar en trens, avions, autobusos, cotxes i que s’adapta per complet a les teues necessitats de mobilitat.\nÉs la bicicleta més compacte i fiable.\nLleugera, veloç i fàcil de plegar i d’usar.\nPersonalitzable: talla, manillar, velocitats, colors..\nModel MY18 Black Edition


daniel herrera 23/10/2017 19:34\n1. Observa com canvia el diagrama model entitat inter-relació notació crow foot per expressar les dependències en identificació.\n-2. Fes el diagrama entitat inter-relació d'aquest univers de discurs: *Ens interesa una base de dades per saber allà on viu la població. Emmagatzemarem les **ciutats** amb atributs: **nom** (AIP), **latitud**, **longitud**, **alçada respecte el mar**. També els **carrers** que s'identifiquen pel **nom** i per la ciutat a la que pertanyen. Pels carrers també emmagatzemem la **llargada** en metres. També emmagatzemem **edificis** que s'identifiquen pel **número** dins el carrer més el carrer. Un altre atributs d'edifici és l'**estat de conservació**. Tenim les **plantes** que s'identifiquen per l'edifici i pel **número de planta**. Emmagatzemem també l'**alçada** que es troba aquella planta respecte el nivell del carrer. Per últim emmagatzemem els **habitatges** que s'identifiquen per la planta en que es troben més el número de **porta**. Dels habitatges ens interessa els **metres quadrats**. Volem saber les **persones** que hi viuen allà. En un habitatge hi vieuen entre cap i moltes persones. Hi ha persones que viuen al carrer, sense habitatge. De les persones ens interessa el **DNI** per identificar-los i també el **nom** i **data de neixement**.*\n+2. Fes el diagrama entitat inter-relació d'aquest univers de discurs: *Ens interesa una base de dades per saber allà on viu la població. Emmagatzemarem les **ciutats** amb atributs: **nom** (AIP), **latitud**, **longitud**, **alçada respecte el mar**. També els **carrers** que s'identifiquen pel **nom** i per la ciutat a la que pertanyen. Pels carrers també emmagatzemem la **llargada** en metres. També emmagatzemem **edificis** que s'identifiquen pel **número** dins el carrer més el carrer. Un altre atributs d'edifici és l'**estat de conservació**. Tenim les **plantes** que s'identifiquen per l'edifici i pel **número de planta**. Emmagatzemem també l'**alçada** que es troba aquella planta respecte el nivell del carrer. Per últim emmagatzemem els **habitatges** que s'identifiquen per la planta en que es troben més el número de **porta**. Dels habitatges ens interessa els **metres quadrats**. Volem saber les **persones** que hi viuen allà. En un habitatge hi vieuen entre cap i moltes persones. Hi ha persones que viuen al carrer, sense habitatge. De les persones ens interessa el **DNI** per identificar-los i també el **nom** i **data de naixement**.*\ndaniel herrera 30/08/2016 18:54\n2. Fes el diagrama entitat inter-relació d'aquest univers de discurs: *Ens interesa una base de dades per saber allà on viu la població. Emmagatzemarem les **ciutats** amb atributs: **nom** (AIP), **latitud**, **longitud**, **alçada respecte el mar**. També els **carrers** que s'identifiquen pel **nom** i per la ciutat a la que pertanyen. Pels carrers també emmagatzemem la **llargada** en metres. També emmagatzemem **edificis** que s'identifiquen pel **número** dins el carrer més el carrer. Un altre atributs d'edifici és l'**estat de conservació**. Tenim les **plantes** que s'identifiquen per l'edifici i pel **número de planta**. Emmagatzemem també l'**alçada** que es troba aquella planta respecte el nivell del carrer. Per últim emmagatzemem els **habitatges** que s'identifiquen per la planta en que es troben més el número de **porta**. Dels habitatges ens interessa els **metres quadrats**. Volem saber les **persones** que hi viuen allà. En un habitatge hi vieuen entre cap i moltes persones. Hi ha persones que viuen al carrer, sense habitatge. De les persones ens interessa el **DNI** per identificar-los i també el **nom** i **data de neixement**.*\ndaniel herrera 30/06/2016 12:20\n**Concepte de Dependència en Identificació**\n-Cada entitat ha de tenir un atribut o conjunt d'atributs que conformin l'AIP ( atribut identificador principal ). Tanmateix, de vegades ens trobem que no en fem prou amb els atributs de l'entitat per identificar-la univocament i que necessitem incloure inter-relacions a l'AIP. En aquest cas estem parlant de **dependència en identificació**.\n+Cada entitat ha de tenir un atribut o conjunt d'atributs que conformin l'AIP ( atribut identificador principal ). Tanmateix, de vegades ens trobem que no en fem prou amb els atributs de l'entitat per identificar-la unívocament i que necessitem incloure inter-relacions a l'AIP. En aquest cas estem parlant de **dependència en identificació**. Quan una entitat té dependència en identificació respecte alguna altre entitat diem que es tracta d'una **entitat feble**.\n**Exemple de Dependència en Identificació**\ndaniel herrera 22/06/2016 12:30\nFixem-nos que l'AIP de **visita** és l'atribut **moment** més la inter-relació **metge**. Per tant, aquí, ens trobem davant d'una dependència en identificació: depenem de **metge** per identificar **visita**.\n-*[Inter-relació amb dependència en identificació](http://i.imgur.com/i8KhNy0.png)\n+![Inter-relació amb dependència en identificació](http://i.imgur.com/i8KhNy0.png)\n-* Observa com canvia el diagrama model entitat inter-relació notació crow foot per expressar les dependències en identificació.\n+1. Observa com canvia el diagrama model entitat inter-relació notació crow foot per expressar les dependències en identificació.\n+2. Fes el diagrama entitat inter-relació d'aquest univers de discurs: *Ens interesa una base de dades per saber allà on viu la població. Emmagatzemarem les **ciutats** amb atributs: nom (AIP), latitud, longitud, número d'habitants. També els **carrers** que s'identifiquen pel **nom** i per la ciutat a la que pertanyen. Pels carrers també emmagatzemem la **llargada** en metres. També emmagatzemem **edificis** que s'identifiquen pel **número** dins el carrer més el propi carrer. Un altre atributs d'edifici és l'estat de conservació. Tenim les **plantes** que s'identifiquen per l'edifici i pel número de planta. Emmagatzemem també l'alçada que es troba aquella planta respecte el nivell del carrer. Per últim emmagatzemem els **habitatges** que s'identifiquen per la planta en que es troben més el número de porta. Dels habitatges ens interessa els metres quadrats. Volem saber les **persones** que hi viuen allà. En un habitatge hi vieuen entre cap i moltes persones. Hi ha persones que viuen al carrer, sense habitatge. De les persones ens interessa el **DNI** per identificar-los i també el nom i data de neixement.*


Deborah Gray\t| Actualitzat el 10 abril 2018 a les 10:00\nEl recent escàndol de Cambridge Analytica, la firma britànica acusada d'usar il·legalment informació de 50 milions d'usuaris de Facebook per influir en processos electorals com el Brexit o l'elecció de Trump, ha tornat a posar de manifest la inquietud per la privacitat de les dades personals. En aquest context, properament es començaran a aplicar a Espanya dues novetats legislatives que estan relacionades amb aquest àmbit: el Reglament General de Protecció de Dades (RGPD); i la nova Llei Orgànica de Protecció de Dades (LOPD).\nMalgrat es tracta de dos textos legals estretament relacionats, convé aclarir que no són el mateix. El RGPD és la normativa europea de protecció de dades que es va aprovar el 2016 i que començarà a aplicar-se el 25 de maig de 2018; mentre que la nova LOPD és la modificació de la normativa espanyola de protecció de dades que es va presentar al novembre de 2017, però que encara no ha estat aprovada. En cas que no arribi a temps, a partir del maig la normativa principal serà el RGPD i en tota la resta seguirà vigent la LOPD actual.\nAmbdues normatives incorporen importants novetats com les indicades a continuació.\nNovetats del RGPD\nHauran de complir el RGPD totes les empreses que tractin dades de ciutadans europeus, encara que no estiguin establertes a la Unió Europea.\nEls usuaris hauran de manifestar un consentiment explícit per al tractament de les seves dades; l'edat mínima serà a partir dels 16 anys.\nLes empreses hauran d'explicar com realitzen el tractament de les dades personals de forma concisa, transparent i intel·ligible.\nSi es produeix una infracció de dades, l'empresa haurà de notificar-ho a l'autoritat de control i als usuaris afectats en 72 hores.\nEs creen noves categories de dades (genètiques i biomètriques), així com noves garanties com el dret a l'oblit o a la limitació del tractament.\nTotes les empreses hauran de tenir un delegat de protecció de dades. Podrà ser un empleat qualificat o un proveïdor extern.\nLes empreses que cedeixen dades a altres proveïdors seran responsables en cas d'incompliment del RGPD per part d'aquests tercers.\nEls menors podran donar el seu consentiment al tractament de les dades als 13 anys.\nJa no serà necessària la inscripció de fitxers a l'Agència Espanyola de Protecció de Dades, però s'estableix un registre d'activitats de tractament.\nEls familiars o hereus tindran dret a accedir, modificar o esborrar els continguts en línia de persones mortes (per exemple blogs o xarxes socials).\nAbans d'enviar una comunicació comercial, caldrà verificar que el destinatari no figuri en una llista d'exclusió publicitària (Llistes Robinson).\nEl veritable valor de les dades\nFins ara, la protecció de les dades no havia estat una gran prioritat per a les empreses a Espanya. Per exemple, segons la Memòria de l'Agència Espanyola de Protecció de Dades (AEPD), el 2016 quatre de cada deu empreses no havia registrat els seus fitxers de dades personals al Registre General de Protecció de Dades. Per altra banda, un estudi de Click Datos assenyalava que el 2017 la meitat de les pimes no disposava d'un avís legal a la seva pàgina web. Tot i això, el 2016 l'AEPD només va imposar 2.956 sancions per aquests motius.\nNo obstant, amb l'entrada en vigor del Reglament General de Protecció de Dades i la nova Llei Orgànica de Protecció de Dades que l'acompanya, les conseqüències d'infringir la normativa seran molt més greus. El RGPD preveu un règim de sancions que poden arribar als 20 milions d'euros o fins al 4% de la facturació anual de l'empresa.\nQuè poden fer les empreses per adaptar les seves estratègies de màrqueting i comunicació a aquest nou escenari? El primer pas serà assegurar-se de complir les noves normatives, per a la qual cosa hauran de comptar amb experts en protecció de dades interns o externs. Aquests experts els ajudaran a tractar les dades personals com el que són: un dels actius més valuosos d'una empresa. Per tant, hauran de protegir-los amb sistemes de xifrat, control d'accés, etc., com es fa amb la informació financera o de propietat intel·lectual.\nEn segon lloc, les empreses hauran d'informar als usuaris de les mesures que han adoptat per protegir les seves dades i assegurar-se que tots els proveïdors amb què treballen compleixen la normativa, o hauran de responsabilitzar-se de les possibles infraccions que cometin. A més, les empreses hauran d'aprendre a utilitzar les dades personals amb moderació, perquè si abusen d'elles els usuaris els negaran el "privilegi" d'utilitzar-les.\nFinalment, moltes empreses hauran de replantejar les seves estratègies comercials basades en l'outbound marketing (perseguir els clients) per evolucionar cap a l'inbound marketing, (atraure els clients amb màrqueting de continguts, relacions públiques, influencers, etc.). Les velles pràctiques, com l'enviament massiu de comunicacions comercials a bases de dades, no només quedaran limitades per les noves normes, sinó que seran contraproduents.\nCom demostra el cas de Cambridge Analytica, les dades personals poden ser més valuoses que els diners a causa de la influència que permeten, ja sigui en un procés electoral o en un procés de compra. No és hora que comencem a tractar-les amb el respecte que mereixen?


Més d’un centenar d’alumnes del Prat s’apropen a l’economia social - Komunica.press\nInici Baix Llobregat El Prat Més d’un centenar d’alumnes del Prat s’apropen a l’economia social\nMés d’un centenar d’alumnes del Prat s’apropen a l’economia social\nDurant aquest curs escolar, s’han constituït 4 cooperatives escolars a les escoles Joan Maragall, Bernat Metge i Mare de Déu del Carme, de les quals formen part un centenar d’alumnes de 5è de primària.\nUn centenar d’alumnes de cinquè de primària del Prat de Llobregat estan aprenent aquest curs els principis i la dinàmica de funcionament de l’economia social i cooperativa. Participen en alguna de les 4 cooperatives escolars que s’han format aquest curs a les escoles Joan Maragall, Bernat Metge i Mare de Déu del Carme.\nEn aquests tres centres educatius, el projecte va arrencar el passat mes d’octubre i, durant el primer trimestre del curs escolar, se’n van desenvolupar les primeres fases, dedicades principalment al seu disseny i conceptualització. Però no va ser fins al passat 15 de gener que se’n va fer la presentació oficial. La tinent d’alcalde de Desenvolupament Econòmic, Marta Mayordomo, i la tinent d’alcalde d’Educació i Cultura, Pilar Eslava, respectivament, van lliurar simbòlicament el número de NIF de cada cooperativa als seus representants durant l’acte de presentació, celebrat a l’Auditori del Cèntric Espai Cultural.\nAquest curs escolar, l’escola Mare de Déu del Carme s’ha sumat per primera vegada al projecte i s’hi han constituït dues cooperatives sota els noms CT27 i MDC28, amb 27 i 28 alumnes, respectivament. L’Escola Joan Maragall ho fa per segon any consecutiu amb la cooperativa “Los trastos”, formada per 25 alumnes. En el cas del Bernat Metge, aquesta és la tercera edició i compta amb la cooperaiva “Love Planet”, integrada per 26 alumnes.\nLes quatre cooperatives es dedicaran a la producció de productes artesanals. Aquest mes de febrer, començaran a elaborar-los i els posaran a la venda el mes de maig, destinant part dels seus beneficis a projectes socials de la ciutat, escollits pels propis alumnes.\nUn projecte per promoure els valors de l’economia social i treballar coneixements i habilitats\nL’Ajuntament del Prat, a través de les regidories de Desenvolupament Econòmic i Educació, va posar en marxa aquest projecte a principis del curs escolar 2017-2018 en el marc del programa “Cultura emprenedora a l’escola” de la Diputació de Barcelona.\nEl projecte de cooperatives escolars simula de la forma més real possible el procés de creació d’una cooperativa i vol apropar l’alumnat als valors del cooperativisme i l’economia social i solidària: la gestió democràtica, la participació voluntària i oberta, l’interès per la comunitat o la participació econòmica de les persones sòcies en un projecte comú.\nTot l’alumnat implicat són socis fundadors i sòcies fundadores de la cooperativa. El procés dura tot el curs i consta de diverses fases: la constitució i legalització de la cooperativa (escollint el seu nom, els seus representants, elaborant els estatuts, determinant el capital social…), el disseny dels elements gràfics, l’elecció del producte a elaborar, la seva venda i, finalment, la destinació d’una part dels beneficis a projectes socials de la ciutat.\nDurant tot aquest procés, l’alumnat, no només desenvolupa competències formatives (lingüístiques, matemàtiques, digitals, artístiques…), sinó que també aprèn les característiques de l’economia social i solidària, que posa el benestar de les persones al centre enlloc del lucre i els beneficis.\nEntitats de l’economia social col·laboren amb les cooperatives escolars\nLes cooperatives escolars compten amb el suport i assessorament de diferents entitats de l’economia social del Prat. Durant el primer trimestre del curs escolar, han rebut assessorament de la Cooperativa Obrera de Viviendas, la cooperativa Cooufar i la cooperativa Som Connexió (que els han assessorat sobre com formar una cooperativa i triar el seu nom) i l’Empresa d’Inserció en disseny gràfic i multimèdia Immenta de l’Associació Saó Prat (per al disseny del seu logotip). A més, l’entitat de finances ètiques Fiare els assessorarà per si necessiten demanar un crèdit per elaborar els seus productes.\nTambé es compta amb el suport de personal municipal, que treballa en projectes relacionats amb l’economia social i explica a l’alumnat les diferències entre les formes jurídiques de cooperativa i societat anònima, i els ajuden a pensar els preus per als seus productes.\nArticle anteriorNotable pels mercats de Gavà\nArticle següentSant Joan Despí celebra una nova edició de la tradicional Festa dels Tres Tombs


picalapica: "Farcell de renúncies" (poema)\nÉs dura, la vida moderna.\nSovint em sento presoner del destí que he escollit i, per tant, sense poder-me'n queixar.\nLa família, la feina i les obligacions que jo mateix m'he adjudicat fan que sovint el meu marge de maniobra sigui molt menys del que voldria. I llavors un mal dia m'atabalo perquè constato que no tinc temps per llegir, que no surto amb ningú a fer res, que vaig molt poc de concerts o que simplement no gaudeixo de gaire estones on pugui fer el que llavors em vingui de gust...\nUn dia d'aquests en que les coses potser es veuen més negres del que són, em va venir aquesta idea de "moltes renúncies" i que això era com un pes que anava arrossegant tota la vida... com un farcell a l'esquena...\nI així va sortir aquest poema:\nFARCELL DE RENÚNCIES\nCom si toqués marxar de viatge\nprecipitat, quatre parracs,\nsense maletes ni equipatge\ni sense temps de cap comiat.\nCom emigrants dels anys Quaranta,\ncom refugiats desesperats,\namb les rialles extraviades\ni l'esperança de trasllat.\nAixí em veig jo quan m'examino\ndavant de qualsevol mirall,\namb un farcell curull que vessa\nde tot allò que no puc fer.\nQue no tinc temps, que no tinc forces,\nque m'atropellen sens pietat\ntots els rellotges, calendaris,\nagendes i despertadors.\nEm bufetegen i em trepitgen\nels verbs de cruel condicional:\n"m'agradaria tant...", "voldria...",\no "si pogués faria..." ...res!\nLa realitat inapel·lable\nho redueix aviat a "res",\nsols una llista de renúncies\nque s'acumulen com un llast\ni que no deixen enlairar-se\nsomnis, idees ni il·lusions.\nSón com un corb fosc que acompanya\ni que ens regala humiliació,\ncom un mirall on reflectir-hi\nfracàs, derrota i frustració\ndesprés de cada retirada\nals molts combats no disputats.\nAboco totes les renúncies\nal mocador vell de farcell,\n-que és el més gran dels envoltoris-\nper poder dur-les sempre amb mi.\nNomés em queda la nuada,\nperò això ja ho tinc solucionat.\nFaré servir el nus de la gola\ni, amb tot a sobre, a caminar.\nPublicat per Eladi Martínez a 20:30 ((•)) Escolta aquest post\nEso me huele a...\nAixeca l'animmmmmmmmmmmmm, que és cap de setmanaaaaa!!\nPreciós poema... com gairebé tots els que escrius quan estàs en aquesta situació d'estrès.\n27 de gener, 2017 07:36\nHi ha dies que el camí fa més pujada, però... també acaben passant.\nSi a més de superar-los, aconsegueixo treure'n un poema... tampoc no és tan mala collita...\n28 de gener, 2017 19:14


Noticia UPV: UPV TV estrena temporada de 'Science Quiz', amb cinc nous capítols sobre intel·ligència artificial | Universitat Politècnica de València\nUPV TV estrena temporada de 'Science Quiz', amb cinc nous capítols sobre intel·ligència artificial\nScience Quiz, el programa de divulgació científica produït per UPV TV, estrena temporada amb cinc nous capítols a l'abast de qualsevol persona interessada.\nEl tema central sobre el qual giren els capítols és la intel·ligència artificial (IA), per a la qual cosa compten amb un dels investigadors de referència internacional en aquest àmbit, el catedràtic de la Universitat Politècnica de València (UPV) José Hernández-Orallo.\nEn aquests capítols, Hernández-Orallo explica com la IA està canviant les nostres vides, al mateix temps que respon a més a preguntes clau que fa dècades que es troben en la ment de la humanitat, com per exemple: pot una màquina pensar com un ésser humà?\nQui està guanyant la batalla de la IA?, quin paper té Espanya en aquesta?\nEl programa també ens permet descobrir la IA dels nostres dispositius mòbils i com serà el vehicle del futur gràcies a aquesta. Al seu torn, Hernández-Orallo respon nombroses qüestions més, com qui està guanyant la batalla de la intel·ligència artificial?, la Xina?, els Estats Units?, Europa? o quin paper té Espanya en aquest sector?\nDe la mateixa manera que en les temporades anteriors, aquest programa de divulgació científica d'UPV TV compta amb el finançament de la Fundació Espanyola per a la Ciència i la Tecnologia (FECYT) del Ministeri de Ciència, Innovació i Universitats.


L'Ajuntament d'Almussafes rep públicament a Javier Bleda i al CEGA pels seus recents assoliments esportius - Ajuntament d'Almussafes\nL’Ajuntament d’Almussafes rep públicament a Javier Bleda i al CEGA pels seus recents assoliments esportius\nBy Ajuntament d'Almussafes on 28 de noviembre de 2019\nLes gimnastes van aconseguir dos ors i un diploma nacional en l’últim Campionat d’Espanya de Conjunts Base\nEl fisioculturista ha aconseguit aquesta temporada el subcampionat de la Comunitat Valenciana\nAhir, dimecres 27 de novembre a la vesprada, l’alcalde d’Almussafes, Toni González, i el regidor d’Esports, Pau Bosch, van rebre a la sala de plenaris de la casa consistorial al fisioculturista Javier Bleda i als conjunts del Club Esportiu Gimnàstica Almussafes (CEGA) que van destacar fa tan sols dues setmanes en el Campionat d’Espanya de Conjunts Base disputat el 10 de novembre en el Pavelló Arena de Pamplona. L’Ajuntament va voler reconéixer públicament els bons resultats obtinguts, tant per Bleda com per l’entitat, amb el lliurament de sengles escultures de la Torre Razef. El primer edil va anunciar que en breu conclouran les obres per a cobrir el segon frontó situat en el Poliesportiu Municipal.\nL’esport almussafeny continua assaborint les mels de l’èxit. Ahir, dimecres 27 de novembre, l’alcalde, Toni González, i el regidor d’Esports, Pau Bosch, van rebre a la sala de plenaris del consistori municipal a dos dels artífexs del bon moment que viu la localitat en aquest àmbit: el fisioculturista Javier Bleda Iniesta i el Club Esportiu Gimnàstica Almussafes (CEGA).\n“A pesar que s’ha convertit en una cosa habitual, continua sent una satisfacció molt gran comprovar quant de talent per a l’esport té la població almussafenya. Per això resulta tan important donar suport com ho fem a les escoles impulsades pels diferents clubs. Ací és on naix tot, eixa és l’arrel i, per tant, on cal continuar invertint. Els fruits són més que evidents”, argumenta el president de l’executiu municipal.\nEl primer dels homenatjats, que va ser rebut per les autoritats locals a les 19 hores, va estar acompanyat durant l’acte per la seua mare, els seus germans, el seu fill i els seus nebots. Al costat d’ells va lluir totes les medalles que ha anat aconseguint al llarg de les seues tres temporades en competició, entre les quals es troben la plata aconseguida enguany en el Campionat de la Comunitat Valenciana de Fisioculturisme i el bronze del IV Campionat de Culturisme de Castella-la Manxa disputat a Albacete també aquest 2019.\nBleda, que des de 2017 ha tingut l’oportunitat de participar en prestigiosos campionats d’aquesta disciplina amb molt bons resultats, va anunciar que es retira de la competició activa, encara que assegura que continuarà vinculat a l’esport com a preparador físic. Per al record queden gestes com l’or absolut conquistat en 2017 en el Trofeu Nacional de Fitness Gym Noray dins de la modalitat men’s phsique de talla alta i les quatre plates aconseguides en 2018, entre altres metalls.\nDos ors i un diploma nacional per al CEGA\nPer part seua, les xiques del CEGA tenien grans gestes a celebrar, atés que l’entitat va aconseguir dos ors i un diploma nacional en el Campionat d’Espanya de Conjunts Base disputat el passat diumenge 10 de novembre en el Pavelló Arena de Pamplona. El conjunt Júnior Absolut, integrat per Verónica Morcillo, Natalia Roig, Carmen Sebastiá, Beatriz Hernández i María Almenar, va tornar a casa amb l’or per autonomies, obtingut després de sumar els punts registrats per totes les gimnastes valencianes de la categoria, entre les quals estava la gimnasta Yaiza González, sòcia del CEGA però cedida al Club Almara de Burjassot en Primera Categoria. Aquest equip no va poder estar present en l’acte per trobar-se a Saragossa, on aquest cap de setmana es disputa el campionat nacional absolut.\nClub Esportiu Gimnàstica Almussafes (CEGA)\nSí que va participar en la recepció l’equip Aleví, que va aconseguir la medalla d’or en la seua categoria. Claudia Palau, Sara Narbona, Lluna Alapont, Maria Peris i Arantxa Adam van rebre un fort aplaudiment per part de les autoritats, el president de l’entitat, Modesto Soria, les entrenadores Sara Soria i Ana David i els seus familiars. De la mateixa forma, es va reconéixer el treball realitzat pel conjunt Benjamí, que amb el seu meritori huité lloc va concloure la seua intervenció en el citat torneig recollint un diploma nacional. Stella Chafer, Aina López, Vanesa Sebastiá, Vega Pérez i Blanca Fortea van ser les esportistes que van aconseguir aquest destacat reconeixement.\nDesprés de les corresponents felicitacions per part de les autoritats i el lliurament d’una escultura de la Torre Razef en senyal d’agraïment pel seu esforç i per portar el nom d’Almussafes més enllà dels límits del terme municipal, el primer edil va anunciar que les obres del segon frontó cobert ja estan molt avançades i que, en pocs mesos, estaran preparades per a ser utilitzades, en cas de necessitar-ho.\nCategories: ESPORTS, NOTÍCIES, SOCIETAT\nEls majors d’Almussafes visiten els cellers requenenses Pago de Tharsys\nOposicions – Tribunal i data d’examen – Agents Policia Local\nL’Ajuntament d’Almussafes rep públicament...


Scrabble | Tot escrable\nArxiu de la categoria: Scrabble\nArmes arribades d’Amèrica: Scrabbles segurs!\nPosted on 28 de maig de 2013 by MimaM\nTot passejant pel DIEC, ens adonem que una quantitat immensa de paraules d’origen americà “brillen per la seva absència”. Comprovem, amb gran pena dels nostres cors, que el diccionari de capçalera de la nostrada llengua no recull gentilicis tant importants com olmeca i tolteca (penseu en els plurals, scrabblemaniacs!). Bé, què hi farem?\nPerò lluny de rendir-nos, hem continuat amb la nostra recerca i hem aconseguit una llista prou atractiva de paraules que el DIEC sí recull: al·leluia! (que, per cert, és scrabble). I, generoses com som, us la fem arribar.\nFixeu-vos que les hem escrit tal com les escrivim al tauler (la Q no va acompanyada de la U), que hem afegit a la llista les derivades que també recull el DIEC i que només hem fet la flexió de la paraula quan fa scrabble. Ah! Els scrabbles estan en negreta.\nSalut i escarrassos, companys,\nARAUAC ARAUACS, ARAUACA\nCAUTXÚ CAUTXÚS, CAUTXUTAR\nGAUTXU GAUTXUS, GAUTXESC\nINCA INCAIC, INCAICS\nPAPAIA PAPAIES, PAPAIER, PAPAÏNA\nPublicat dins de llista, Llistes de mots, Scrabble\t| Etiquetat com a DIEC\nCom adaptar el Quackle al català\nPosted on 12 de gener de 2013 by jmontane\nArran d’una piulada al Twitter, publico els fitxers i les instruccions necessàries per adaptar el Quackle en català. És d’aquelles coses que es fan en un moment, però cal tenir una excusa per fer-ho. Aquí ho teniu.\nEl Quackle està molt orientat a l’anglès i adaptar-lo completament al català no és trivial perquè requereix modificar i compilar el codi font.\nNo obstant, hi ha una altra possibilitat: no recompilar-lo i substituir un dels diccionaris (posem el francès), pel català. Llavors, la ce trencada i els dígrafs es veuran malament (la K farà el paper de Ç, la W de L·L, la Q de QU i la Y de NY).\nPer a fer això, només cal que segui les passes següents:\nBaixeu el Quackle i instal·leu-lo. Funciona a Windows, Mac i Linux.\nAra, com que el català no està implementat al Quackle (això és, no ve de sèrie) cal substituir una de les llengües presents pel català.Per fer-ho, agafarem com exemple el francès, però podeu fer-ho amb la llengua que us faci més ràbia\nBaixeu i descomprimiu en una carpeta auxil·liar aquest fitxer, conté el DISC compilat en el format del Quackle, i la distribució de fitxes.\nCerqueu la carpeta on s’ha instal·lat el Quackle. Als sistemes Windows serà una cosa com ara C:\_Archivos de Programa\_Quackle\nCanvieu l’extensió dels fitxers francesos (això us permetrà desfer aquest pas i poder tornar a jugar en francès si mai voleu fer-ho):\nA la carpeta data/alphabets: french.quackle_alphabet -> french.quackle_alphabet.old\nA la carpeta data/lexica: ods5.dawg -> ods5.dawg.old\nCopieu els fitxers catalans al directori anterior, però amb el nom original dels francesos:\nA la carpeta data/alphabets: catalan.quackle_alphabet -> french.quackle_alphabet\nA la carpeta data/lexica: disc2.0.7.dawg -> ods5.dawg\nInicieu el Quackle, creueu una partida nova. Aneu a la pestanya «Setting» dieu-li que voleu el diccionari francès (ods5) i la distribució de fiches francesa (french). Recordeu que, la primera vegada, heu de crear la distribució de tauler desitjada!!!\nRecordeu: ara per ara, el Quackle no permet dígrafs i, tot i que sí permet caràcters no-ASCII, no hem implement la Ç. Resumint, per jugar la Ç, NY, L·L i QU haureu d’usar les lletres K, Y, W i Q respectivament. Al final és més llegi que jugar a la botifarra amb cartes de pòquer, però si voleu, teniu l’Eliot o l’Scrabbe3D que sí tenen implementats correctament els dígrafs.\nPublicat dins de Programari, Quackle, Scrabble\t| Deixa un comentari\nOctavian Mocanu i l’Scrabble a TV3\nPosted on 8 d'octubre de 2012 by Francesc Gelabert Ribas\nAquest passat dissabte al migdia TV3 va emetre una entrevista a Octavian Mocanu dins del programa Tot un món. A l’entrevista el president de la FISC parla de com va arribar a Catalunya i sobre l’Scrabble, la llengua i la seva integració entre d’altres.\nPer veure el vídeo cliqueu a la imatge:\nPublicat dins de Cerdanyola, Entrevistes, escrable, Scrabble\t| Etiquetat com a FISC, Octavian Mocanu, Scrabble\t| Deixa un comentari\nPosted on 9 de maig de 2012 by jmontane\nArticle republicat des de: Scrabble – Un bloc… qualsevol\nTot jugant a l’escrable, he posat al tauler moltes paraules, també n’he descobert moltes més, gràcies als companys de partida. De vegades, sospites que una paraula és vàlida, tot i que no sàpigues que significa, simplement per l’estructura i fonètica de la paraula, veus que és un mot català possible i, depenent de la situació, t’arrisques i el jugues. Això precisament és el que m’uneix amb el mot «cric».\nCrec recordar que era una partida 1 contra 1 de la Copa del Club Scrabble Manresa, l’any 2009, o potser la del 2010, a la Taverna del Predicadors. Érem a la darreria de la partida, tauler tancat, era el meu torn i anava perdent. Tenia lligat un escrable al faristol, no recordo quin mot era, però mancava el més important, trobar on col·locar-lo en un tauler tan tancat. De sobte, vaig veure el forat, o no? El mot entrava, però lligava amb un «ric» que hi havia al tauler, tot formant un mot dubtós, «cric». Vaig dubtar, m’arrisco? no m’arrisco? era l’única opció de guanyar. Vaig arriscar, tot manifestant els meus dubtes que «cric» fos vàlid.\nEl contrincant va impugnar la validesa de la jugada (la primera regla de l’escrablista professional és impugnar tots els escrables de l’altre). Resultat? «cric» és mot vàlid. L’altre mot també ho era, evidentment. La jugada era vàlida i havia finalitzat la partida amb una arrissada. Victòria!!!\nNo recordo cap detall més d’aquella partida. Però no oblidaré mai, que «cric» és un mot vàlid a l’escrable. Efectivament, podem trobar el significat al DIEC2 i al GDLC.\nPer mi, l’estri portàtil que serveix per pujar objectes pesants és un «gat». Jo, que vaig viure la infantesa en un taller mecànic d’automòbils, no havia sentit mai abans el mot «cric». Curiosament, la Viquipèdia recull l’estri «gat», i l’entrada «cric» es refereix a una altra cosa. I, gràcies a la Viquipèdia mateix, descobreixo que en altres llengües el mateix objecte el denominen emprant la mateixa arrel: búlgar, esperanto, francès, italià, ido, luxemburguès, romanès i turc. Potser, doncs, caldria recuperar el nostre «cric».\nimatge d'un cric, font: Wikimedia Commons\nPublicat dins de aparaula'm, català, General, llengua, Scrabble\nAparaulats, el joc que causa furor (entre els periodistes)\nPosted on 18 d'abril de 2012 by jmontane\nArticle republicat des de: Un bloc... qualsevol » Scrabble\nAl final hauré de reviscolar aquest bloc. Ahir vaig sortir al TN vespre, com diria aquell, ja em puc morir, només queda que m’entrevistin de la CNN. El motiu? el de sempre d’aquests dies, l’Aparaulats, l’aplicació que causa furor (entre els periodistes).\nCertament, l’Aparaulats és un èxit, i que es trobi disponible en català un fet notori. Però crec que els periodistes li donen massa importància. Fa anys que existeix l’escrable en català, i des del 2009 es pot jugar per internet. L’Aparaulats li ha donat una dimensió social al món digital, però la moda passarà, igual que amb el Farmville.\nEn totes les entrevistes que m’han fet, els periodistes sempre demanen que em sembla que la gent d’Etermax faci diners amb la meva feina i jo no en vegi ni cinc. Se sorprenen que em sembli bé i que hagi fet el DANOSC “per amor a l’art”. El motiu és simple. El DANOSC és codi lliure, i si jo no veig ni cinc és perquè no he sigut capaç de desenvolupar una aplicació amb l’èxit de l’Aparaulats. Etermax ha agafat el DANOSC com podria haver agafat qualsevol altra llista de paraules, per tant, la meva contribució no és imprescindible.\nPer altra banda, sembla que els periodistes no acaben de comprendre l’abast i dimensió del voluntariat informàtic català. La gran tasca realitzada pels centenars de voluntaris, que tradueixen programari lliure com Ubuntu, Firefox, LibreOffice, KDE, Gnome i el GIMP; o privatiu, com el CCleaner, Irfanview, TotalCommander, IZarc. Només he citat uns pocs, no puc enumerar-los tots. I no només tasques de traducció, també en tasques d’internacionalització. Expliquem això una mica. De vegades, en traduir, es detecta que el programa, o sistema operatiu, requereix una funcionalitat que no existeix, i cal implementar-la. Una vegada implementada, aquesta funcionalitat esdevé útil per a altres llengües.\nEn comparació a la feina feta per tots el voluntaris catalans, el DANOSC és una gota d’aigua a l’oceà, i la repercussió que està tenint als mitjans és desproporcionada. Em fa il·lusió, és clar, però penso en tota la gent darrere del Corrector de Softcatalà, i en tots els voluntaris que tradueixen programari lliure, i em sembla injust. Els hi hauríem de fer un monument.\nPublicat dins de aparaulats, escrable, llengua, Scrabble, Softcatalà, voluntariat\nPosted on 5 d'abril de 2012 by jmontane\nAquest matí m’han fet una entrevista al programa de més audiència de la ràdio en català, El món a RAC1, això sí, segurament el dia de menys audiència de tot l’any, però no puc pas queixar-me,\ni si no en teniu cap aprop… creeu-ne un!!! Si sou 3 o5 amics i us agrada jugar a l’escrable, ja podeu començar,\nPublicat dins de General, llengua, Scrabble\nÇO: l’Scrabble als mitjans\nPosted on 27 de febrer de 2009 by Francesc Gelabert Ribas\nArticle republicat des de: francesc.gelabert.cat » Scrabble\nCada dia al voltant de les 10 del matí en Ramon Solsona fa la secció “La paraula del dia” al Món a RAC1, d’en Jordi Basté, on cada dia explica els significats o els orígens de les paraules, i el … Continua llegint →\nPublicat dins de llengua, RAC1, Ramon Solsona, Scrabble\nDissabte 22 de novembre: 4t Scrabble en català del Prat\nPosted on 17 de novembre de 2008 by Francesc Gelabert Ribas\nAquest proper dissabte 22 de novembre a les 9.30 del matí tindrà lloc el 4t Scrabble en català del Prat organitzat pel Club Scrabble el Prat, per aquest motiu, emplaço a tots els aficionats al joc de les paraules encreuades … Continua llegint →\nPublicat dins de Scrabble\t| Etiquetat com a el Prat\nAmpliant camps de frikisme: Ara l’Scrabble\nPosted on 29 d'octubre de 2008 by Francesc Gelabert Ribas\nAmb el meu bon amic Joan, sempre fem broma dient que som uns “frikis” de la informàtica i d’internet, i ara tots dos ens hem aficionat al que jo anomeno un nou camp de frikisme: l’Scrabble. Tots dos en paral·lel … Continua llegint →\nPublicat dins de Scrabble